text:
(Challenge Cup) το 2012 και για την λαμπρή παρουσία του στον χώρο του Ελληνικού και όχι μόνο χάντμπολ. Επίσης ο Δήμαρχος Αρταίων έδωσε τιμητική πλακέτα στον πρώην αθλητή της Αναγέννησης, Ηλία Τσούλο, γέννημα-θρέμμα της «Α», που εδώ και χρόνια αγωνίζεται με επιτυχία με τα χρώματα του Διομήδη. Τέλος, η διοίκηση της Αναγέννησης έδωσε στον εμφανώς συγκινημένο Τσούλο, αναμνηστική φανέλα με τις υπογραφές των αθλητών της τωρινής ομάδας.
 Απάντηση του Προέδρου του δημοτικού συμβουλίου στο σύλλογο Γονέων και Κηδεμόνων του 9ου Δημοτικού
 Με αφορμή «διαμαρτυρία» του Συλλόγου Γονέων και Κηδεμόνων του 9ου Δημοτικού Διαπολιτισμικού Σχολείου Ιωαννίνων, η οποία δημοσιεύτηκε στο blog σας σήμερα, 10/12/2013 και αφορά τη συζήτηση και λήψη απόφασης για την μεταστέγαση του 2ου Ειδικού Σχολείου στο κτίριο του 9ου Δημοτικού Σχολείου Ιωαννίνων, στη συνεδρίαση του Δημοτικού Συμβουλίου Ιωαννίνων της 07/11/2013,σας ενημερώνουμε ότι δεν πρόκειται να ξεκινήσουμε ένα διάλογο αντιπαραθέσεων με τον προαναφερόμενο Σύλλογο. Θα επιχειρήσουμε μόνο, να αντικρούσουμε τα σημεία της «διαμαρτυρίας» τα οποία είναι ανακριβή:
 1. Συντάχθηκε ορθή επανάληψη της απόφασης, ως προς την
 Επίσκεψη του Μουσικού Σχολείου Πρέβεζας στην Άρτα
 Το Μουσικό Σχολείο Πρέβεζας πραγματοποίησε εκπαιδευτική εκδρομή στην περιοχή μας και επισκέφτηκε το Τμήμα Λαϊκής και Παραδοσιακής Μουσικής του ΤΕΙ Ηπείρου και το Μουσικό Σχολείο Άρτας. Γύρω στις 11:30 οι μαθητές του Μουσικού Σχολείου Πρέβεζας έφτασαν στο Μουσικό Σχολείο Άρτας, και για δύο περίπου ώρες υλοποιήθηκε μια δημιουργική εκπαιδευτική δράση που περιείχε ασφαλώς μουσική. Στην αρχή οι μαθητές της Α' Γυμνασίου του τοπικού σχολείου καλωσόρισαν τους συμμαθητές τους από την Πρέβεζα με Χριστουγεννιάτικα κάλαντα, τα οποία τραγούδησαν όλοι μαζί, δημιουργώντας μια πολύ μεγάλη και χαρούμενη παιδική χορωδία. Στη συνέχεια και αφού οι διευθύντριες των δύο σχολείων χαιρέτισαν τους μαθητές και μίλησαν για τη σχέση των σχολείων, που μπορούν να θεωρηθούν δίδυμα αφού ιδρύθηκαν την ίδια χρονιά και έχουν περίπου την ίδια πορεία, τη σκυτάλη πήρε το Μουσικό Σχολείο της Πρέβεζας που παρουσίασε ένα μουσικό πρόγραμμα με τραγούδια σύγχρονων Ελλήνων δημιουργών. Τα τραγούδια που ακούστηκαν, όλα γνωστά και αγαπημένα από τους μαθητές μας, έτυχαν θερμής υποδοχής και προκάλεσαν ενθουσιασμό στο κοινό των δύο σχολείων. Στη συνέχεια οι μαθητές του Μουσικού Λυκείου Άρτας παρουσίασαν κάποια οργανικά κομμάτια που ετοιμάζουν στα πλαίσια του μαθήματος των ''Συνόλων ελεύθερης έκφρασης'' και την όμορφη συνάντηση των δύο σχολείων έκλεισε ένα νεανικό σχήμα που έχει δημιουργηθεί με πρωτοβουλία των μαθητών του Μουσικού Σχολείου Άρτας, παίζοντας ένα
 Ανακοίνωση του Δήμου Ιωαννιτών σχετικά με τη λειτουργία των Λαϊκών Αγορών
 Με αφορμή τις διαμαρτυρίες και τις ενστάσεις που διατυπώθηκαν από μερίδα εμπόρων που μετέχουν στη Λαϊκή Αγορά της Αγίας Μαρίνας,σημειώνεται ότι πρώτη και βασική μέριμνα της Δημοτικής Αρχής είναι η καλύτερη εξυπηρέτηση των κατοίκων της πόλης μας.Ο αρμόδιος αντιδήμαρχος Νίκος Γκόλας, σε δήλωσή του, επεσήμανε: «Οι λαϊκές αγορές που έχουν εγκριθεί μέχρι σήμερα, αποτελούν αιτήματα των κατοίκων και λειτουργούν ή θα λειτουργήσουν σε σημεία που βρίσκονται μακριά από το κέντρο της πόλης. Έτσι θα μπορέσουν να καλύψουν συνοικιακές ανάγκες.Στόχος της Δημοτικής Αρχής, από την αρχή της θητείας της, ήταν και παραμένει η αναβάθμιση της λειτουργίας των δύο κεντρικών,καθημερινών Λαϊκών Αγορών.Αυτό δεν επετεύχθη μέχρι σήμερα λόγω των


text:
εμπλοκών που υπήρξαν από την απόφαση που είχε λάβει η προηγούμενη δημοτική αρχή για την ανέγερση δημαρχείου στο συγκεκριμένο οικοδομικό τετράγωνο.Παρόλα αυτά είμαστε αποφασισμένοι να αλλάξουμε τον τρόπο λειτουργίας της Λαικής Αγοράς Αγίας Μαρίνας ώστε να
 Ψήφισμα κατά της άρσης της αναστολής των πλειστηριασμών θα παραδώσει σήμερα στη Βουλή πενταμελής αντιπροσωπεία της ΕΚΠΟΙΖΩ, μαζί με τις περισσότερες από 125.000 υπογραφές πολιτών που συγκέντρωσε στη διάρκεια της καμπάνιας της.Αυτήν την ώρα πραγματοποιείται στην πλατεία Συντάγματος συγκέντρωση διαμαρτυρίας με δύο μηνύματα προς το Κοινοβούλιο:
 -Ψηφίστε τώρα την 3ετή αναστολή των πλειστηριασμών χωρίς όρους και προϋποθέσεις.
 -Αντιμετωπίστε ουσιαστικά και με προσεκτικό σχεδιασμό σε βάθος χρόνου το πρόβλημα των υπερχρεωμένων νοικοκυριών και των κόκκινων δανείων.
 Το σχετικό ψήφισμα θα επιδοθεί στο ειδικό Γραφείο του προέδρου της Βουλής και στη συνέχεια η αντιπροσωπεία της ΕΚΠΟΙΖΩ θα γίνει δεκτή από τον α' αντιπρόεδρο του Σώματος, ενδεχομένων και
 Δήλωση Χρ.Μαντά για το έντονο πρόβλημα της αιθαλομίχλης
 Με αφορμή το έντονο πρόβλημα της αιθαλομίχλης που παρουσιάζεται τις τελευταίες η μέρες στο λεκανοπέδιο των Ιωαννίνων, ο βουλευτής Ιωαννίνων του ΣΥΡΙΖΑ Χρηστος Μαντάς έκανε την παρακάτω δήλωση:“Tα αποτελέσματα της μνημονιακής πολιτικής της συγκυβέρνησης είναι περισσότερο από ποτέ εμφανή πλέον και στην υγεία των πολιτών. Το λεκανοπέδιο των Ιωαννίνων τιςτελευταίες ημέρες έχει μετατραπεί σε θάλαμο αερίων, καθώς η αυξημένη χρήση τζακιών, ξυλόσομπων και ξυλολεβήτων έχει εγκαταστήσει ένα μόνιμο φαινόμενο αιθαλομίχλης πάνω από τις ζωές των συμπολιτών μας.Aπό την προηγούμενη χρονιά ο ΣΥΡΙΖΑ είχε επισημάνει και τις περιβαλλοντικές και τις ανθρωπιστικές συνέπειες της εξίσωσης του φόρου πετρελαίου θέρμανσης και κίνησης.Eπανειλημμένα έχουμε προβεί σε κοινοβουλευτικό έλεγχο απαιτώντας την κατάργηση του εξοντωτικού αυξημένου φόρου στο πετρέλαιο θέρμανσης.Έχουμε ζητήσει ήδη και την
 ΑΡΤΑ-Πυροβόλησαν και λήστεψαν μετανάστες!!!
 Συνέλαβαν έναν από τους τέσσερις δράστες
 Καταγγέλθηκε στο Αστυνομικό Τμήμα Περιφέρειας Άρτας, από δύο αλλοδαπούς, έναν 25χρονο υπήκοο Αφγανιστάν και έναν 32χρονο υπήκοο Πακιστάν, ότι χθες αργά το βράδυ στο Νεοχώρι Άρτας, τέσσερα άτομα, δύο εκ των οποίων έφεραν κυνηγετικά όπλα, τους επιτέθηκαν και τους αφαίρεσαν χρηματικό ποσό.Κατά τη διάρκεια του περιστατικού, οι δύο δράστες πυροβόλησαν δύο φορές στον αέρα για εκφοβισμό, με αποτέλεσμα να τραυματιστεί ελαφρά από τα σκάγια ο 32χρονος Πακιστανός.Ύστερα από επισταμένες αναζητήσεις, σήμερα το πρωί στο Νεοχώρι Άρτας, εντοπίστηκε και συνελήφθη από αστυνομικούς του Αστυνομικού Τμήματος Περιφέρειας Άρτας, o ένας από τους
 ΕΚΤΑΚΤΟ-Συνάντηση των δημάρχων Ηπείρου-Δυτικής Μακεδονίας, για το πρόβλημα της αστυνόμευσης - εγκληματικότητας στην παραμεθόριο περιοχή!!!
 Συνάντηση για το πρόβλημα της αστυνόμευσης - εγκληματικότητας στην παραμεθόριο περιοχή.
 Οι Δήμαρχοι: Νεστορίου Καστοριάς, Κονίτσης και Πωγωνίου Ιωαννίνων και Φιλιατών Θεσπρωτίας,θα συναντηθούν προκειμένου να συζητήσουν και να αποφασίσουν για τις κοινές ενέργειες που θα ακολουθήσουν προκειμένου να αντιμετωπιστεί το μίζων θέμα της αστυνόμευσης – εγκληματικότητας στην παραμεθόρια περιοχή.Η συνάντηση θα πραγματοποιηθεί αύριο Τετάρτη 11/12/2013 και ώρα 11:00 στο Δημαρχείο Δήμου Πωγωνίου στο Καλπάκι Ιωαννίνων.
 ΤΩΡΑ-Διαρρήκτες πιάστηκαν επ’ αυτοφώρω στα Γιάννενα!!!
 Αστυνομικοί της ομάδας ΔΙΑΣ συνέλαβαν πριν από λίγα λεπτά,δυο διαρρήκτες Ρομά, τη στιγμή που προσπαθούσαν να παραβιάσουν την είσοδο σπιτιού,επί της οδού Αρσένη Γεροντικού,δίπλα από το κτήριο του ΟΤΕ,στην περιοχή της Περιβλέπτου στα Γιάννενα!Σύμφωνα με τις πρώτες πληροφορίες,ένας περαστικός τους είδε να προσπαθούν να παραβιάσουν την είσοδο

type: other


text:
και τράπηκαν σε φυγή, πεζή. Οι άνδρες της ομάδας ΔΙΑΣ όμως, έφτασαν στο σημείο πολύ γρήγορα και αμέσως τους συνέλαβαν.Αυτή την ώρα οδηγούνται στο αστυνομικό τμήμα Ιωαννίνων.
 Στην «κατάψυξη» μπαίνει η Ήπειρος!!!
 Κάτω από το «μηδέν» η θερμοκρασία νύχτα και πρωί...
 Στην «κατάψυξη» μπαίνει τουλάχιστον για το επόμενο δεκαήμερο η Ήπειρος, καθώς η θερμοκρασία θα σημειώσει κατακόρυφη πτώση ειδικά τις νυχτερινές και τις πρωϊνές ώρες, ενώ τα μεσημέρια θα σημειώνεται μικρή άνοδος.Σήμερα η θερμοκρασία στο Λεκανοπέδιο Ιωαννίνων θα κυμανθεί από 0 μέχρι 11οC, ωστόσο τα δύσκολα αρχίζουν από αύριο, όταν και το πρωί το θερμόμετρο θα υποχωρήσει στους 3 με 4 βαθμούς κάτω του μηδενός, ενώ το μεσημέρι – σύμφωνα με τις προβλέψεις του Εργαστηρίου Μετεωρολογίας του Πανεπιστημίου Ιωαννίνων – δεν θα ξεπεράσει τους επτά βαθμούς. Το κρύο κατά περιοχές θα γίνεται πιο τσουχτερό καθώς θα πνέουν βορειοανατολικοί άνεμοι μέτριας εντάσεως.Το διήμερο η θερμοκρασία θα είναι 5 ακόμη και 6 βαθμούς χαμηλότερη στις ορεινές περιοχές. Σύμφωνα με τις χθεσινές προβλέψεις ο ίδιος καιρός (ηλιοφάνεια- τσουχτερό κρύο) θα υπάρχει και την επόμενη εβδομάδα, καθώς δεν φαίνονται στον ορίζοντα νεφώσεις, βροχές και χιονοπτώσεις. Η μόνη διαφορά έγκειται στην πρόβλεψη ότι τα μεσημέρια θα σημειώνεται άνοδος της θερμοκρασίας, ενώ γενικά θα επικρατεί άπνοια.Οι θερμοκρασίες που επικρατούν και θα
 Στην φάκα χρήστης και έμπορος ηρωίνης στα Γιάννενα!
 Συνελήφθησαν, χθες το αργά το απόγευμα στα Ιωάννινα, από αστυνομικούς του Τμήματος Δίωξης Ναρκωτικών Ιωαννίνων, δύο νεαροί ηλικίας 26 και 31 ετών, για τα κατά περίπτωση αδικήματα της κατοχής και διακίνησης ναρκωτικών ουσιών.Συγκεκριμένα, στο πλαίσιο στοχευμένων ελέγχων για την καταπολέμηση της διάδοσης ναρκωτικών, οι αστυνομικοί μετά από έλεγχο που πραγματοποίησαν στον 31χρονο, βρήκαν μία νάιλον συσκευασία που περιείχε ηρωίνη, βάρους ενός γραμμαρίου, την οποία μόλις είχε προμηθευτεί από τον 26χρονο, έναντι χρηματικής αμοιβής.Οι συλληφθέντες θα
 Οριακή η κατάσταση στα τακτικά χειρουργεία,στα Νοσοκομεία της Ηπείρου!
 Στα όριά τους έχουν φτάσει τα δημόσια νοσοκομεία της χώρας εξαιτίας της συρρίκνωσης των προϋπολογισμών και της ταυτόχρονης αύξησης της προσέλευσης ασθενών, κυρίως στα εξωτερικά ιατρεία.Στο νοσοκομείο της Άρτας λόγω της έλλειψης χρημάτων, καθώς «στέρεψε» ο προϋπολογισμός πραγματοποιούνται μόνο έκτακτα χειρουργεία και αναβάλλονται τα τακτικά με ό,τι αυτό συνεπάγεται για ασθενείς που περιμένουν μέρες ή ακόμη και μήνες για να χειρουργηθούν.
 Στην Πρέβεζα πέρα από τις ελλείψεις σε υλικά, υπάρχει τεράστια έλλειψη ιατρικού προσωπικού σε τομείς όπως ο αναισθησιολογικός. Όπως έχει γίνει γνωστό η έλλειψη αυτή καλύπτεται με μετακινήσεις γιατρών από άλλα νοσοκομεία της Ηπείρου, κυρίως των Ιωαννίνων.Στους μειωμένους προϋπολογισμούς των νοσοκομείων προστίθενται και οι οφειλές του ΕΟΠΥΥ από το 2011 έως σήμερα, οφειλές που δεν φαίνεται να αποπληρώνονται σύντομα.Μάλιστα, και στο Πανεπιστημιακό Νοσοκομείο των Ιωαννίνων πραγματοποιήθηκε σύσκεψη με αντικείμενο τον ενδεχόμενο περιορισμό τακτικών χειρουργείων, σε περίπτωση που δεν μπορεί να ανταποκριθεί το νοσοκομείο οικονομικά.«Αν τα προβλήματα φέτος εμφανίστηκαν προς το τέλος του χρόνου, με τη μείωση των προϋπολογισμών ακόμη περισσότερο κατά 15% έως 20% που έχει περάσει στον προϋπολογισμό για το 2014, τη νέα χρονιά τα προβλήματα θα εμφανιστούν πολύ νωρίτερα» σημείωσε χαρακτηριστικά ο Πρόεδρος της Ένωσης Ιατρών Νοσοκομείων Ηπείρου Τάκης Νικολόπουλος.Την Τετάρτη γιατροί και εργαζόμενοι στα δημόσια νοσοκομεία πραγματοποιούν 24ωρη απεργία


text:
με κύριο αίτημα την αύξηση της κρατικής χρηματοδότησης για την υγεία.Όπως τονίζουν τα νοσοκομεία βρίσκονται στο
 Παζάρι αλληλεγγύης στην Κόνιτσα
 Την Παρασκευή 13 Δεκεμβρίου 2013 από τις 11.00 ως τις 14.00, στον χώρο του Δημαρχείου Κόνιτσας θα πραγματοποιηθεί παζάρι με χειροποίητα χριστουγεννιάτικα στολίδια.Τα στολίδια είναι έργα του Κέντρου Δημιουργικής Απασχόλησης Παιδιών, των Δημοτικών Σχολείων, των Παιδικών Σταθμών και των Νηπιαγωγείων της Κόνιτσας, καθώς και των τροφίμων του Κέντρου Ψυχικής Υγείας «Νόστος».Τα έσοδα θα διατεθούν στο Κοινωνικό Ταμείο Αλληλεγγύης για την ενίσχυση των απόρων συμπολιτών.
 Οι συμπάθειες δεν κρύβονται...
 Άγνωστη είναι σε πολλούς η ιδιαίτερη σχέση του Διευθυντή του Γραφείου Τύπου του Πρωθυπουργού Γιώργου Μουρούτη, με τον πολιτευτή της Νέας Δημοκρατίας Βασίλη Τσιαλιαμάνη. Είναι αλήθεια ότι ποτέ ο κ. Τσιαλιαμάνης δεν διαφήμισε αυτή τη σχέση, αλλά δεν μπορεί να παραμείνει κρυφή την εποχή των social media. Καθημερινά και οι δύο αλληλοϋποστηρίζονται στο twitter, δεχόμενοι από κοινού σφοδρές επιθέσεις από την πλευρά του ΣΥΡΙΖΑ, ενώ η συχνή δημοσίευση άρθρων του κ. Τσιαλιαμάνη, στο γνωστό για τις σχέσεις του με τον Αντώνη Σαμαρά antinews, δείχνει τους στενούς δεσμούς του με το περιβάλλον του Πρωθυπουργού. Δεν ξέρουμε αν θα του βγει σε καλό, αλλά οι συμπάθειες δεν κρύβονται.
 Σε οριακά επίπεδα η λειτουργία Νοσοκομείου της Άρτας!
 Συγκέντρωση και διανομή έντυπου υλικού από τον Σύλλογο Εργαζομένων
 Με συγκέντρωση την Τετάρτη το πρωί στην Άρτα και διανομή έντυπου υλικού προς ενημέρωση των πολιτών για την κατάσταση στην οποία βρίσκεται η δημόσια υγεία στο νομό, θα συμμετέχει ο Σύλλογος Εργαζομένων του Νοσοκομείου και των Κέντρων Υγείας καθώς και το ιατρικό προσωπικό στην πανελλαδική 24ωρη απεργία που έχουν εξαγγείλει τόσο η Πανελλήνια Ομοσπονδία εργαζομένων στο ΕΣΥ, όσο και η αντίστοιχη Ομοσπονδία Ιατρών Δημοσίων Νοσοκομείων.Ωστόσο για την κατάσταση στο Νοσοκομείο και τα Κέντρα Υγείας του νομού ο Σύλλογος προέβη σε αναλυτική ενημέρωση των τοπικών ΜΜΕ την Παρασκευή με συνέντευξη τύπου στη διάρκεια της τρίωρης στάσης εργασίας που πραγματοποιήθηκε και της μεγαλύτερης σε συμμετοχή συγκέντρωσης που έγινε την ίδια ώρα στον προαύλιο χώρο.Οι εκπρόσωποι του Συλλόγου εργαζομένων παρέθεσαν στοιχεία για τη μείωση του προϋπολογισμού σε οριακά επίπεδα για τη λειτουργία τόσο του νοσηλευτικού ιδρύματος όσο και των Κέντρων Υγείας που πλέον αδυνατούν να εφημερεύσουν, από έλλειψη προσωπικού και πιστώσεων. Χαρακτηριστικό παράδειγμα των αποτελεσμάτων από την διαρκή συμπίεση του προϋπολογισμού λειτουργίας του νοσοκομείου αποτελεί η αναστολή των τακτικών χειρουργείων, καθότι δεν επαρκούν πλέον μέχρι το τέλος του έτους υλικά και φάρμακα και τα λίγα που απομένουν προβλέπονται για πιθανά έκτακτα χειρουργεία που μπορεί να προκύψουν.Αυτή η εικόνα, όπως ο κ. Λεωνίδας Γεωργούσης εξήγησε, αφορά στο τρέχον έτος με τον προϋπολογισμό να έχει πέσει στο
 89 συλλήψεις τις τελευταίες ώρες στο λιμάνι της Ηγουμενίτσας!!!
 Συνελήφθη, πρώτες πρωινές ώρες , στην πύλη του λιμένα εξωτερικού Ηγουμενίτσας, από προσωπικό του Κλιμακίου Ειδικών Αποστολών της οικείας Λιμενικής Αρχής, 63χρονος αλλοδαπός οδηγός Φ/Γ οχήματος με επικαθήμενο, διότι κατόπιν ελέγχου διαπιστώθηκε ότι μετέφερε κρυμμένους ανάμεσα στο φορτίο (είδη υγιεινής) έξι (06) αλλοδαπούς, στερούμενους ταξιδιωτικών εγγράφων, με σκοπό την παράνομη έξοδό τους από τη χώρα, οι οποίοι επίσης συνελήφθησαν.Συνελήφθη, πρώτες πρωινές ώρες της Κυριακής, στην πύλη του λιμένα


text:
εξωτερικού Ηγουμενίτσας, από προσωπικό του Γραφείου Ασφαλείας της οικείας Λιμενικής Αρχής, 44χρονος αλλοδαπός οδηγός Ι.Χ.Ε. οχήματος, διότι κατόπιν ελέγχου διαπιστώθηκε ότι μετέφερε τρεις (03) αλλοδαπούς, οι οποιοι κατείχαν και επέδειξαν πλαστά ταξιδιωτικά έγγραφα, με σκοπό την παράνομη έξοδό τους από τη χώρα, οι οποίοι επίσης συνελήφθησαν.Συνελήφθη, βραδυνές ώρες χθες, στην πύλη του λιμένα εξωτερικού Ηγουμενίτσας, από προσωπικό του Κλιμακίου Ειδικών Αποστολών της οικείας Λιμενικής Αρχής, 48χρονος οδηγός Φ/Γ οχήματος με επικαθήμενο και ο 43χρονος συνοδηγός του, διότι κατόπιν ελέγχου διαπιστώθηκε ότι μετέφερε κρυμμένους εντός του φορτίου (παλέτες με πορτοκάλια) τριάντα τέσσερις (34) αλλοδαπούς, στερούμενους ταξιδιωτικών εγγράφων, με σκοπό την
 Διανομή τροφίμων στο Δήμο Αρταίων
 Από το τμήμα Κοινωνική Μέριμνας του Δήμου Αρταίων, ανακοινώνεται ότι αρχίζει η διανομή τροφίμων από την Ευρωπαϊκή Ένωση, μέσω του Υπουργείου Αγροτικής Ανάπτυξης. Δικαιούχοι του προγράμματος είναι 1.373 άτομα για το Δήμο Αρταίων. Τα κριτήρια επιλογής των δικαιούχων, όπως αυτά ορίζονται από το Υπουργείο Αγροτικής Ανάπτυξης, είναι εισοδηματικά. Εντός των επόμενων ημερών, θα ειδοποιηθούν οι δικαιούχοι του προγράμματος να παραλάβουν τα τρόφιμα.
 Διαμαρτυρία του Συλλόγου Γονέων και Κηδεμόνων του 9ου Δημοτικού Διαπολιτισμικού Σχολείου Ιωαννίνων
 Λάθη στα πρακτικά του δημοτικού συμβουλίου!!!
 Στις 7/11/2013 συνήλθε το δημοτικό συμβούλιο και συζήτησε ανάμεσα στα άλλα θέματα και το θέμα της μεταστέγασης του 2ου Ειδικού σχολείου στο χώρο του 9ου Διαπολιτισμικού – Δημοτικού Σχολείου στο κάστρο. Ο Σύλλογος γονέων και κηδεμόνων έχει δημοσιεύσει τα επιχειρήματά του για τα αντικειμενικά προβλήματα που έχει αυτή η συστέγαση στα μέσα μαζικής επικοινωνίας και τα εξέθεσε ενώπιον των δημοτικών συμβούλων και λοιπών παρευρισκομένων στο δημοτικό συμβούλιο. Παίρνοντας στα χέρια μας τα πρακτικά της συνεδρίασης , μείναμε έκπληκτοι από το γεγονός ότι το όνομα του κ.Δημήτρη Παπαδόπουλου βρίσκεται στα ονόματα αυτών που ψήφισαν υπέρ της εισήγησης της κυρίας Τσίλη ενώ στην πραγματικότητα την καταψήφισε. Ο κύριος Γιωτίτσας που ήταν εύθικτος και προσβλήθηκε όταν η πρόεδρος του συλλόγου γονέων κάλεσε τους συμβούλους να ψηφίσουν ελεύθερα και όχι συντεταγμένα , της αφαίρεσε το λόγο. Κι εμείς λοιπόν, οι γονείς, αισθανόμαστε προσβεβλημένοι γιατί παρουσιάζουν πρακτικά με παρατυπίες και μάλιστα τέτοιες που πραγματικά τους εκθέτουν. Όλως τυχαίως αυτοί που διαφωνούν γράφονται ως συμφωνούντες και όλως τυχαίως δεν αναφέρεται πουθενά ότι στο
 ΠΡΕΒΕΖΑ:Μελέτη για την ενίσχυση των κρηπιδωμάτων της παραλίας
 Στο στάδιο της υλοποίησης βρίσκεται η μελέτη που εκπονείται από το Δημοτικό Λιμενικό Ταμείο και αφορά την ενίσχυση των κρηπιδωμάτων της παραλίας. Αυτές τις μέρες βρίσκεται στην Πρέβεζα συνεργείο μηχανικών και προχωρά στις απαραίτητες μετρήσεις έτσι ώστε η μελέτη να ολοκληρωθεί το συντομότερο δυνατό και να καταστεί έτσι δυνατή η ένταξη του έργου. Η κατάσταση στην οποία βρίσκονται τα κρηπιδώματα είναι κακή με το πλακόστρωτο να έχει υποστεί καθιζήσεις σε πολλά σημεία του και να κρίνεται επικίνδυνο για την κυκλοφορία. Υπό τις συνθήκες αυτές, τις επόμενες ημέρες θα κλείσει το εξωτερικό κομμάτι της παραλίας για τα οχήματα έτσι ώστε να σταματήσει τουλάχιστον η εξέλιξη του φαινομένου. Ο Δήμαρχος Πρέβεζας Χρήστος Μπαΐλης και η πρόεδρος του Δημοτικού Λιμενικού Ταμείου Παρθενία Καζάκου έχουν έρθει σε επαφή με τις αρμόδιες υπηρεσίες των Υπουργείων έτσι ώστε να εξασφαλιστεί το συντομότερο δυνατό η χρηματοδότηση για το


text:
μεγάλο και απαραίτητο αυτό για την πόλη έργο. Ο κ. Μπαΐλης έχει ενημερώσει σχετικά και τον
 Ξεκινάει απευθείας γραμμή Ηγουμενίτσα-Ραβέννα στις 19 Δεκεμβρίου!!!
 Δυναμώνει την παρουσία του στην Αδριατική ο Όμιλος Γκριμάλντι. Από τις 19 Δεκεμβρίου ξεκινάει δρομολόγιο, δύο φορές την εβδομάδα, απευθείας προς Ραβέννα από Πάτρα-Ηγουμενίτσα με το πλοίο Euroferry Olympia το οποίο έχει μεταφορική ικανότητα 200 φορτηγών οχημάτων και 600 επιβατών.Τη Ραβέννα εξυπηρετούν με τρία ακόμη δρομολόγια την εβδομάδα τα πλοία του Ομίλου που εκτελούν το εσωτερικό δρομολόγιο Ραβέννα- Μπρίντιζι-Κατάνια.Με την κίνηση αυτή ο Ιταλός εφοπλιστής ασκεί πίεση στην ΑΝΕΚ που είχε δύο πλοία στη Βενετία και τα μεταδρομολόγησε στο κοντινό λιμάνι τo Πόρτο Μαριέρε. Η απόσταση Ραβέννας-Βενετίας είναι 130 χιλιόμετρα.Ο Ιταλός πλοιοκτήτης μιλώντας για τον ανταγωνισμό στην Αδριατική έχει υπογραμμίσει ότι η αγορά δεν σηκώνει περισσότερα από 10 πλοία αφού η επιβατική κίνηση έχει μειωθεί τα τελευταία χρόνια από τα 3 εκατομμύρια στο 1,5 εκατομμύριο. Ο Εμ.Γκριμάλντι τόνισε ότι η Αδριατική πλήττεται από τις
 Διήμερο Γευσιγνωσίας στο Μέτσοβο
 Ο Δήμος Μετσόβου στο πλαίσιο υλοποίησης του έργου «INCOME - Διεθνές Κέντρο Μεσογειακής Γαστρονομίας», που χρηματοδοτείται από το διμερές πρόγραμμα Ευρωπαϊκής Εδαφικής Συνεργασίας «Ελλάδα - Ιταλία 2007-2013», διοργανώνει στο Μέτσοβο την Τετάρτη 11 Δεκεμβρίου και την Πέμπτη 12 Δεκεμβρίου 2013 μια σειρά εκδηλώσεων, διαλέξεων, συζητήσεων και γευσιγνωσίας σε συνεργασία με τον Διεθνή Οργανισμό Slow Food για τη Βιοποικιλότητα.Ο οργανισμός Slow Food είναι ένας διεθνής οργανισμός που συντονίζει πολυάριθμες δράσεις (Presidia, Ark of Taste, Earth Markets, κ.α.) με στόχο τη σύνδεση της απόλαυσης του καλού φαγητού με τις τοπικές κοινωνίες και το περιβάλλον, προωθώντας και προβάλλοντας τον τοπικό χαρακτήρα των προϊόντων διατροφής.Το έργο "INCOME - International Centre of Mediterranean Gastronomy", χρηματοδοτείται από τον Άξονα 1 του διμερούς προγράμματος Ευρωπαϊκής Εδαφικής Συνεργασίας «Ελλάδα - Ιταλία 2007-2013» και επικεντρώνεται στη σημασία της διασυνοριακής συνεργασίας για τη βιώσιμη ανάπτυξη των εμπλεκόμενων περιοχών, μέσα από την αξιοποίηση των τυπικών αγροτικών προϊόντων της βιομηχανίας, της πολυλειτουργικής γεωργίας, της γαστρονομίας και του εναλλακτικού τουρισμού, οι οποίες έχουν κοινά χαρακτηριστικά, χρησιμοποιώντας καινοτόμες στρατηγικές, για να ανταγωνιστεί στην παγκόσμια αγορά.Η περιοχή αναφοράς του έργου αποτελείται από δύο πόλεις στην επαρχία του Μπρίντιζι (Ceglie Messapica και Carovigno), το Δήμο Μετσόβου και την Περιφέρεια Δυτικής Ελλάδας.Οι διήμερες αυτές εκδηλώσεις έχουν σαν αντικείμενο την επί τόπου παρακολούθηση και
 Παρέμβαση για απογαλακτισμό της Αυτοδιοίκησης από το κράτος
 Από την «πρωτοβουλία των πέντε δημάρχων»
 Στην ανάγκη απογαλακτισμού της Αυτοδιοίκησης από το κεντρικό κράτος αναφέρθηκε η «πρωτοβουλία των πέντε δημάρχων» - Αθηναίων Γιώργου Καμίνη, Θεσσαλονίκης Γιάννη Μπουτάρη, Πάτρας Γιάννη Δημαρά, Βόλου Πάνου Σκοτινιώτη και Ιωαννίνων Φίλιππου Φίλιου - στη δεύτερη θεματική παρέμβασή της με κυρίαρχο θέμα τον ρόλο των δήμων στην ανάπτυξη.Για προσπάθεια του κεντρικού κράτους να κρατήσει την Αυτοδιοίκηση «υποτελή και εξαρτημένη παρά τις περί του αντιθέτου εξαγγελίες» έκαναν λόγο στη συνέντευξή τους οι πέντε δήμαρχοι, καταγγέλλοντας επίσης έναν «κυκεώνα πολυνομίας και γραφειοκρατίας» αλλά και συναρμοδιοτήτων πολλών φορέων, που λειτουργούν ως αντικίνητρο στην ανάπτυξη.Κυρίαρχη πρόταση των πέντε δημάρχων - όπως διατυπώθηκε - είναι να δοθεί η δυνατότητα ώστε οι δήμοι να έχουν απευθείας επαφές με τους
 ΛΑΪΚΗ ΑΓΙΑΣ ΜΑΡΙΝΑΣ- Στα... κάγκελα για τις


text:
επεκτάσεις των λαϊκών αγορών!!!
 Έντονη η διαμαρτυρία προς το δήμο Ιωαννιτών, τον οποίο κατηγορούν για ενίσχυση του αθέμιτου ανταγωνισμού
 Την εγκαθίδρυση ενός σκηνικού «αθέμιτου ανταγωνισμού» στην λειτουργία των λαϊκών αγορών στην πόλη των Ιωαννίνων, καταγγέλλουν παραγωγοί και έμποροι που είναι εγκατεστημένοι στη λαϊκή αγορά της Αγίας Μαρίνας.Το πρόβλημα εντάθηκε με την επέκταση της λειτουργίας λαϊκών αγορών σε πολλές δημοτικές ενότητες της πόλης, γεγονός που έχει πλήξει τόσο τους εγκατεστημένους παραγωγούς στην Αγία Μαρίνα, όσο και τη λαχαναγορά ακόμη και τα μανάβικα της πόλης.
 Αιτία είναι, σύμφωνα με τους παραγωγούς, το γεγονός πως έμποροι από άλλες περιοχές της Ηπείρου, αλλά και ευρύτερα της βόρειας Ελλάδας εμφανίζονται ως παραγωγοί, με αποτέλεσμα να μπορούν να διαθέτουν τα προϊόντα τους σε πολύ χαμηλές τιμές, καθιστώντας τους ντόπιους παραγωγούς μη ανταγωνιστικούς.Σύμφωνα με τον εκπρόσωπο των παραγωγών και εμπόρων της Αγίας Μαρίνας, Μάριο Γκόντα, οι έμποροι «βαφτίστηκαν» παραγωγοί σε μία νύχτα, αποφεύγοντας έτσι τις επιβαρύνσεις των ασφαλιστικών εισφορών ή ακόμη και την εφορία.«Στις ημερήσιες λαϊκές αγορές που λειτουργούν τελευταία μόνο πέντε – έξι παραγωγοί είναι από την περιοχή, οι περισσότεροι είναι από άλλες περιοχές και μάλιστα έμποροι, δηλαδή δεν πληρώνουν Εφορία, ΤΕΒΕ κ.λ.π. Πιστεύω ότι αν πάει το ΣΔΟΕ, θα κόψει κεφάλια», σημείωσε χαρακτηριστικά ο κ. Γκόντας, απαντώντας με αυτόν τον τρόπο στον αρμόδιο αντιδήμαρχο Νίκο Γκόλα, ο οποίος σε μεταξύ τους συζητήσεις φέρεται να χαρακτήρισε την λαϊκή αγορά της Αγίας Μαρίνας «γκέτο, βρώμικη και ακριβή».«Δεν ευθυνόμαστε εμείς για τίποτα απ’ όλα αυτά. Οι ίδιοι βάφτισαν εμπόρους από την Άρτα, την Πρέβεζα και τη
 ΗΓΟΥΜΕΝΙΤΣΑ: Έκρυβε μέσα στο φορτηγό 20 παράνομους μετανάστες!!!
 Συνελήφθη, τις πρώτες πρωινές ώρες, στην πύλη του λιμένα εξωτερικού Ηγουμενίτσας, από προσωπικό του Κλιμακίου Ειδικών Αποστολών της οικείας Λιμενικής Αρχής, ένας 50χρονος οδηγός Φορτηγού οχήματος.Μετά από έλεγχο διαπιστώθηκε ότι μετέφερε κρυμμένους εντός του φορτίου (ρινίσματα μετάλλου) 20 αλλοδαπούς, στερούμενους ταξιδιωτικών εγγράφων, με σκοπό την παράνομη έξοδό τους από τη χώρα, οι οποίοι επίσης συνελήφθησαν.Από τη Λιμενική Αρχή Ηγουμενίτσας που διενεργεί την προανάκριση, κατά την αυτόφωρη διαδικασία, κατασχέθηκε το ανωτέρω όχημα.
 ΕΝΑΣ ΠΑΡΓΙΝΟΣ ΠΡΕΒΕΖΑΝΟΣ ΜΕ ΤΟΝ NELSON MANDELA (1993)
 Του Δρ. Χαράλαμπου Γκούβα
 Γιά όσους νεότερους δεν γνωρίζουν λόγω ηλικίας και γιά τους παλιούς που δεν θυμούνται θα θυμίσω την ιστορία:Το 1993 εξελέγη Πρόεδρος των ΗΠΑ ο Bill Clinton. Κατά την ταπεινή μου γνώμη ο Bill Clinton θα μείνει στήν ιστορία γιά 3 πράγματα:
 Βέβαια πολλοί θα έχουν αντιρρήσεις γιά το Νο (2) και άλλοι θα προσθέσουν και Νο (4) Την....."πίπα" (πεολειχία) της Monica Lewinski, επεισόδειο γιά το οποίο ΑΠΟΛΟΓΗΘΗΚΕ ΣΕ ΔΙΚΑΣΤΗ ΕΠΙ 8 ΩΡΕΣ!!! (Αυτά έχει η Αμερική η χώρα των αντιθέσεων)...Μέχρι εδώ όλα καλά. Αυτό που δεν ξέρουν οι νεότεροι είναι ότι στήν ορκομωσία του Προέδρου των ΗΠΑ Bill Clinton, η Ελλάδα δεν εκπροσωπήθηκε από κάποιον ηγέτη, Πρόεδρο Δημοκρατίας ή Πρωθυπουργό κλπ, αλλά από τον.....Βασίλειο Τζίμα, τότε Πρόεδρο της κοινότητας Πάργας του Νομού Πρέβεζας, νεαρό Παργινό (από το Μορφάτι Θεσπρωτίας) και ιδιοκτήτη Καφέ - Μπάρ!!! Πώς έγινε αυτό το κουφό; Ο κύριος Βασίλειος Τζίμας έκανε κάτι πρωτότυπο και μπράβο του. Κατά την διάρκεια της
 Νέα παράταση εγγραφών των πρωτοετών στο Πανεπιστήμιο Ιωαννίνων


text:
Από την Πρυτανεία του Πανεπιστημίου Ιωαννίνων, ύστερα από απόφαση που έλαβε η Σύγκλητος του Ιδρύματος (Συνεδρία αριθμ. 1003 /12/ 22-11-2013), ανακοινώνεται, ότι: Λόγω των προβλημάτων που έχουν δημιουργηθεί στο Μεταβατικό κτίριο του Ιδρύματος, η προθεσμία εγγραφής των Α/ετών φοιτητών που λήγει στις 29-11-2013 παρατείνεται μέχρι την Παρασκευή 13-12-2013 για όσους δεν έχουν ακόμη εγγραφεί. Επίσης, η προθεσμία υποβολής των αιτήσεων (με τα προβλεπόμενα δικαιολογητικά) υποψηφίων των κατηγοριών που εισάγονται χωρίς εξετάσεις για λόγους υγείας, η οποία έληξε στις 31-10-2013 και παρατάθηκε μέχρι την Παρασκευή 29-11-2013, παρατείνεται εκ νέου μέχρι
 ΑΠΟ 1η ΙΑΝΟΥΑΡΙΟΥ 2014 - Έκτακτο βοήθημα 200 ευρώ το μήνα σε άνεργους μέχρι 66 ετών
 Οι προϋποθέσεις και τα δικαιολογητικά που χρειάζονται
 Από την 1η Ιανουαρίου του 2014, οι άνεργοι άνω των 20 ετών, εφόσον βέβαια πληρούν συγκεκριμένες προυποθέσεις θα εισπράττουν για 12 μήνες, 200 ευρώ το μήνα. Το υπουργείο Εργασίας ήδη ψήφισε τις δύο βασικές αλλαγές όσον αφορά στις προϋποθέσεις χορήγησης του επιδόματος μακροχρόνιας ανεργίας. Σύμφωνα με αυτές, οι άνεργοι ηλικίας 20-66 ετών που έχουν εξαντλήσει την δικαιούμενη τακτική επιδότηση, δικαιούνται επίδομα μακροχρόνιου ανέργου ύψους 200 ευρώ το μήνα για χρονικό διάστημα 12 μηνών, όταν το εισόδημα δεν υπερβαίνει τις 10.000 ευρώ και προσαυξανόμενο με 586 ευρώ για κάθε ανήλικο παιδί. Οι προϋποθέσεις για να λάβει κάποιος το επίδομα είναι οι εξής:
 Ξεκίνησε η υποβολή αιτήσεων για τις 7.400 θεσεις στα Σχολεία
 Αναλυτικά οι προσφερόμενες θέσεις στην Ήπειρο ανά Νομό και ειδικότητα
 Ξεκίνησε ηλεκτρονικά στον ΟΑΕΔ, η υποβολή αιτήσεων στο νέο πρόγραμμα του ΟΑΕΔ για τις 7.400 θεσεις σε δομές εκπαίδευσης (Σχολεία γενικής Παιδείας και Ειδικής Αγωγής). Η υποβολή των αιτήσεων λήγει την προσεχή Παρασκευή 13 Δεκεμβρίου, στις 12 το μεσημέρι και δικαίωμα υποβολής ηλεκτρονικών αιτήσεων συμμετοχής στη διαδικασία κατάρτισης του Πίνακα Κατάταξης Ανέργων για την προώθηση της απασχόλησης μέσω προγραμμάτων κοινωφελούς χαρακτήρα έχουν μόνο οι εγγεγραμμένοι άνεργοι στα μητρώα ανέργων του Ο.Α.Ε.Δ., οι οποίοι ανήκουν σε μία τουλάχιστον από τις παρακάτω κατηγορίες: 1) Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ, 2) Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς, 3) Εγγεγραμμένοι νέοι άνεργοι (18 έως 29 ετών) στα μητρώα ανέργων του ΟΑΕΔ, 4) Εγγεγραμμένοι μακροχρόνια άνεργοι στα μητρώα ανέργων του ΟΑΕΔ, 5) Άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα εγγεγραμμένοι στα μητρώα ανέργων του Ο.Α.Ε.Δ. Υποχρέωση προσκόμισης των σχετικών δικαιολογητικών στα ΚΠΑ2 μέχρι την λήξη της προθεσμίας υποβολής των αιτήσεων, έχουν: α) οι άνεργοι αρχηγοί μονογονεϊκών οικογενειών, β) οι άνεργοι πτυχιούχοι ανώτατων εκπαιδευτικών ιδρυμάτων πανεπιστημιακού και τεχνολογικού τομέα που
 Προσλήψεις στην OTEplus για τεχνικούς πεδίου σε Άρτα και Θεσπρωτία
 Νέες θέσεις εργασίας ανακοίνωσε η OTEPLUS Α.Ε., εταιρεία του Ομίλου ΟΤΕ, σε διάφορες περιοχές της χώρας, μεταξύ των οποίων και η Ήπειρος. Πρόκειται για θέσεις πωλητών καταστημάτων στους νομούς της Ηπείρου αλλά και για θέσεις τεχνικών πεδίου στους νομούς Άρτας και Θεσπρωτίας. Ειδικότερα, για τους Πωλητές Καταστημάτων, τα απαραίτητα προσόντα & ικανότητες είναι: Απολυτήριο λυκείου, Καλή γνώση της αγγλικής γλώσσας (επιπέδου


text:
τουλάχιστον First Certificate in English), Καλή γνώση υπολογιστικών συστημάτων και πολύ καλή γνώση αυτοματισμού γραφείου (MS-Office), Ανεπτυγμένες επικοινωνιακές ικανότητες, Πελατοκεντρική προσέγγιση, Εστίαση στο αποτέλεσμα, Ομαδικό πνεύμα, Εκπληρωμένες στρατιωτικές υποχρεώσεις (για άνδρες υποψηφίους). Ως συνεκτιμώμενα προσόντα ορίζονται: Προϋπηρεσία σε αντίστοιχη ή παρεμφερή θέση, Εξοικείωση με προϊόντα τεχνολογίας, Πτυχίο IEK ή ΤΕΙ. Οι Παροχές/Εκπαίδευση και ανάπτυξη που προσφέρονται είναι: Συνεχής εκπαίδευση σε θέματα εξυπηρέτησης πελατών και νέες τεχνολογίες, Bonus βάσει επίτευξης στόχων, Πρόγραμμα ιδιωτικής ιατροφαρμακευτικής περίθαλψης, Προνομιακό πακέτο κινητής τηλεφωνίας, Σύγχρονο και ευχάριστο περιβάλλον εργασίας.Οι θέσεις τεχνικών πεδίου, αφορούν τεχνικές εργασίες άρσης βλαβών και κατασκευής: νέων τηλεφωνικών συνδέσεων, μεταφορών, τοπικών βρόχων, μεικτονομήσεων, μετάδοσης, μεταγωγής, ηλεκτρολογικών εγκαταστάσεων και ευρυζωνικότητας συμπεριλαμβανομένων μετρήσεων με κατάλληλα όργανα και χρήσης Netbook, Τεχνικές εργασίες άρσης καλωδιακών βλαβών και
 Ξεκίνησε το Voucher για 1.300 ανέργους ΑΕΙ-ΤΕΙ στο χώρο της υγείας
 60 θέσεις στην Ήπειρο - Μέχρι τα μεσάνυχτα της Παρασκευής 20 Δεκεμβρίου οι αιτήσεις
 Ξεκίνησαν οι αιτήσεις ανέργων αποφοίτων ΑΕΙ-ΤΕΙ στο χώρο της υγείας για συμμετοχή στη δράση: «Κατάρτιση ανέργων επαγγελματιών υγείας σε θέματα μεταρρύθμισης της υγείας (βελτιστοποίηση λειτουργίας νοσοκομείων)», που στοχεύει στην κοινωνικο-οικονομική ένταξη των ανέργων επαγγελματιών υγείας. Συνολικά αναμένεται να ωφεληθούν 1.300 άνεργοι, απόφοιτοι ΑΕΙ και ΤΕΙ, (60 θέσεις στην Ήπειρο-40 στο Ν. Ιωαννίνων-20 στο Ν. Θεσπρωτίας), οι οποίοι θα λάβουν επιταγή ύψους 12.000 ευρώ, που αντιστοιχεί στη λήψη υπηρεσιών κατάρτισης (θεωρία και πρακτική) αλλά και συμβουλευτικής καθοδήγησης και υποστήριξης των ωφελουμένων, από τους παρόχους κατάρτισης. Η διαδικασία υποβολής αιτήσεων ολοκληρώνεται στις
 Η εταιρία ΝΙΚΙ ΜΕΠΕ, με έδρα τα Ιωάννινα,ζητά έναν Εμβιο-Μηχανικό
 Η εταιρία ΝΙΚΙ ΜΕΠΕ, με έδρα τα Ιωάννινα, δραστηριοποιείται από το 1994 με επιτυχία στην ανάπτυξη καινοτόμων υπηρεσιών και προϊόντων με στρατηγικούς πελάτες από την ευρωπαϊκή αυτοκινητοβιομηχανία και αεροδιαστημική. Η ΝΙΚΙ διαθέτει πολυετή πείρα στους τομείς της εφαρμοσμένης ψηφιακής μηχανικής και της πληροφορικής. Μέρος της δραστηριότητας της εταιρείας είναι η βιομηχανική έρευνα σε συνεργασία με ερευνητικά κέντρα και πανεπιστήμια. Στην εταιρεία εργάζονται μηχανολόγοι μηχανικοί, ηλεκτρολόγοι μηχανικοί, μηχανικοί λογισμικού, βιομηχανικοί σχεδιαστές, φυσικοί και επιστήμονες των ανθρωπιστικών σπουδών.Στο πλαίσιο ερευνητικού έργου η ΝΙΚΙ ζητά για συνεργασία έναν Εμβιο-Μηχανικό, κάτοχο μεταπτυχιακού/διδακτορικού διπλώματος, με εμπειρία σε τομείς όπως Tissue Engineering, ορθοπεδικά εμφυτεύματα, επεξεργασία ιατρικής εικόνας.Απαραίτητα Προσόντα:
 Η εταιρεία ΝΙΚΙ ΜΕΠΕ, με έδρα τα Ιωάννινα, δραστηριοποιείται από το 1994 με επιτυχία στην ανάπτυξη καινοτόμων υπηρεσιών και προϊόντων με στρατηγικούς πελάτες από την ευρωπαϊκή αυτοκινητοβιομηχανία και αεροδιαστημική. Η ΝΙΚΙ διαθέτει πολυετή πείρα στους τομείς της εφαρμοσμένης ψηφιακής μηχανικής και της πληροφορικής. Μέρος της δραστηριότητας της εταιρείας είναι η βιομηχανική έρευνα σε συνεργασία με ερευνητικά κέντρα και πανεπιστήμια. Στην εταιρεία εργάζονται μηχανολόγοι μηχανικοί, ηλεκτρολόγοι μηχανικοί, μηχανικοί λογισμικού, βιομηχανικοί σχεδιαστές, φυσικοί και επιστήμονες των ανθρωπιστικών σπουδών. Στο πλαίσιο ερευνητικού έργου η ΝΙΚΙ ζητά για συνεργασία μηχανικούς λογισμικού, κατόχους μεταπτυχιακού διπλώματος στην Πληροφορική. Απαραίτητα Προσόντα:
 H Ένωση Κλασικού Αθλητισμού (Ε.Κ.Α.) ΔΩΔΩΝΗ Ιωαννίνων ζητά απόφοιτο Τ.Ε.Φ.Α.Α. κατά προτίμηση με ειδικότητα κλασικού αθλητισμού, για συνεργασία.Πληροφορίες- Βασίλης Γιαννάκης - τηλ. 6974803322
 ΓΙΑ ΤΗΝ ΠΡΕΒΕΖΑ - Όλες οι νέες θέσεις εργασίας από το Κέντρο Προώθησης Απασχόλησης του ΟΑΕΔ
 Όλες τις νέες θέσεις εργασίας, που ισχύουν από τις 24 Νοεμβρίου 2013, στο Κέντρο Προώθησης Απασχόλησης (ΚΠΑ) του ΟΑΕΔ στην


text:
Πρέβεζα, σας παρουσιάζει σήμερα το EpirusGate. Οι ενδιαφερόμενοι για περισσότερες πληροφορίες θα πρέπει σημειώνοντας τον κωδικό της θέσης που τους ενδιαφέρει να επικοινωνήσουν με το ΚΠΑ του ΟΑΕΔ. Για το ΚΠΑ του ΟΑΕΔ Πρέβεζας, οι διαθέσιμες θέσεις είναι οι εξής:
 ΓΙΑ ΤΗΝ ΑΡΤΑ - Όλες οι νέες θέσεις εργασίας από το Κέντρο Προώθησης Απασχόλησης του ΟΑΕΔ
 Όλες τις νέες θέσεις εργασίας, που ισχύουν από τις 24 Νοεμβρίου 2013, στο Κέντρο Προώθησης Απασχόλησης (ΚΠΑ) του ΟΑΕΔ στην Άρτα, σας παρουσιάζει σήμερα το EpirusGate. Οι ενδιαφερόμενοι για περισσότερες πληροφορίες θα πρέπει σημειώνοντας τον κωδικό της θέσης που τους ενδιαφέρει να επικοινωνήσουν με το ΚΠΑ του ΟΑΕΔ. Για το ΚΠΑ του ΟΑΕΔ Άρτας, οι διαθέσιμες θέσεις είναι οι εξής:
 ▼ Δεκ 10 (52)
 Περιφερειακό Δελτίο Καιρού, όλη η αλήθεια για τις ...
 Τρις ισόβια στον δράστη της δολοφονίας ηλικιωμένου...
 Ημερίδα "Epirus on Androids" στο Πανεπιστήμιο Ιωαν...
 Κλείστε τώρα ένα τετραήμερο στο Bansko με μόλις €1...
 Στο «Μονοπάτι της Βίδρας» την Κυριακή ο Ορειβατικό...
 Ξεκίνησαν οι προετοιμασίες για το Χριστουγεννιάτικ...
 ΤΟ ΦΩΣ" των Χριοστουγέννων στη Δημοτική πινακοθήκη...
 ΠΡΕΒΕΖΑ-Έκπτωση του ΚΤΕΛ στα μέλη του Συλλόγου Τρι...
 Οι Απροσάρμοστοι, το συγκρότημα του αείμνηστου Παύ...
 Χριστουγεννιάτικο Χωριό θα στηθεί και φέτος στα «Λ...
 Ενημερωτική ημερίδα για τα έργα του ΕΣΠΑ στην Π.Ε....
 Ο Δήμαρχος Αρταίων βράβευσε την ομάδα του Άργους κ...
 Απάντηση του Προέδρου του δημοτικού συμβουλίου στο...
 Ανακοίνωση του Δήμου Ιωαννιτών σχετικά με τη λειτο...
 Στη Βουλή σήμερα οι υπογραφές της ΕΚΠΟΙΖΩ κατά των...
 Δήλωση Χρ.Μαντά για το έντονο πρόβλημα της αιθαλομ...
 ΕΚΤΑΚΤΟ-Συνάντηση των δημάρχων Ηπείρου-Δυτικής Μακ...
 ΤΩΡΑ-Διαρρήκτες πιάστηκαν επ’ αυτοφώρω στα Γιάννεν...
 Στην φάκα χρήστης και έμπορος ηρωίνης στα Γιάννενα...
 Οριακή η κατάσταση στα τακτικά χειρουργεία,στα Νοσ...
 Σε οριακά επίπεδα η λειτουργία Νοσοκομείου της Άρτ...
 89 συλλήψεις τις τελευταίες ώρες στο λιμάνι της Ηγ...
 Διαμαρτυρία του Συλλόγου Γονέων και Κηδεμόνων του ...
 ΠΡΕΒΕΖΑ:Μελέτη για την ενίσχυση των κρηπιδωμάτων τ...
 Ξεκινάει απευθείας γραμμή Ηγουμενίτσα-Ραβέννα στις...
 Παρέμβαση για απογαλακτισμό της Αυτοδιοίκησης από ...
 ΛΑΪΚΗ ΑΓΙΑΣ ΜΑΡΙΝΑΣ- Στα... κάγκελα για τις επεκτά...
 ΗΓΟΥΜΕΝΙΤΣΑ: Έκρυβε μέσα στο φορτηγό 20 παράνομους...
 ΕΝΑΣ ΠΑΡΓΙΝΟΣ ΠΡΕΒΕΖΑΝΟΣ ΜΕ ΤΟΝ NELSON MANDELA (19...
 Νέα παράταση εγγραφών των πρωτοετών στο Πανεπιστήμ...


text:
Επιχορήγηση ασφαλιστικών εισφορών ξενοδοχείων - Εμπορικός Σύλλογος Ηρακλείου
 Παρασκευή, 11 Ιούνιος 2010 / Δημοσιεύτηκε Επενδύσεις
 Επιχορήγηση ασφαλιστικών εισφορών ξενοδοχείων
 Το πρόγραμμα αφορά στην επαναπρόσληψη 50.000 ανέργων σε εποχικές ξενοδοχειακές επιχειρήσεις, με την επιχορήγηση μέρους του μισθολογικού και μη μισθολογικού κόστους που αντιστοιχεί στο ύψος των ασφαλιστικών εισφορών.
 Η προθεσμία υποβολής αιτήσεων εκδήλωσης ενδιαφέροντος για συμμετοχή στο πρόγραμμα άρχισε την 26-4-2010 σύμφωνα με την με αριθμ.B116995/23-4-2010 απόφαση του Διοικητή του Οργανισμού.
 1. Πλαίσιο ένταξης – χρηματοδότηση
 Οι ενισχύσεις που προβλέπονται στην παρούσα ΚΥΑ χορηγούνται βάσει του εγκεκριμένου καθεστώτος Ν.304/2009 στα πλαίσια του «Προσωρινού κοινοτικού πλαισίου για τη λήψη μέτρων κρατικής ενίσχυσης με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσης».
 Στο άρθρο 4.2.2 του ανωτέρω αναφέρεται ότι: “Η ενίσχυση δεν πρέπει να υπερβαίνει επιχορήγηση σε μετρητά ύψους 500.000 EUR ανά επιχείρηση. Όλα τα αριθμητικά στοιχεία που χρησιμοποιούνται είναι ακαθάριστα, δηλαδή προ της αφαίρεσης φόρων ή άλλης επιβάρυνσης. Σε περίπτωση που η ενίσχυση χορηγείται σε μορφή άλλη από εκείνη της επιχορήγησης, το ποσό της ενίσχυσης είναι το ακαθάριστο ισοδύναμο επιχορήγησης της ενίσχυσης”.
 2. Ρόλος του ΟΑΕΔ – Δικαιούχοι των πράξεων
 Σύμφωνα με τον Ν. 2956/2001 (ΦΕΚ Α ́258), μεταξύ των σκοπών του ΟΑΕΔ είναι η ενίσχυση, διευκόλυνση της ένταξης και διατήρηση του ανθρώπινου δυναμικού της χώρας στην αγορά εργασίας και σύμφωνα με το άρθρο 18 του ν. 3833/2010 (ΦΕΚ 40/Α/15-03-2010) ο ΟΑΕΔ μπορεί να επιδοτεί μέχρι και το εκατό τοις εκατό (100%) των ασφαλιστικών εισφορών (εργοδοτών και εργαζομένων) για προσλαμβανόμενους μισθωτούς σε επιχειρήσεις και γενικά εργοδότες.
 Oι εποχικές ξενοδοχειακές επιχειρήσεις μπορούν να ενταχθούν στο πρόγραμμα διεύρυνσης της τουριστικής περιόδου με επιχορήγηση των ασφαλιστικών εισφορών για χρονικό διάστημα έως και δύο (2) μηνών για την επαναπρόσληψη 50.000 ανέργων που απασχολούσαν κατά το προηγούμενο έτος (2009), εφόσον διαθέτουν άδεια λειτουργίας από τον οικείο φορέα.
 1. Στο πρόγραμμα μπορούν να υπαχθούν οι εποχικές ξενοδοχειακές επιχειρήσεις, εφόσον πληρούν τις παρακάτω προϋποθέσεις:
 β) βεβαίωση εποχικής λειτουργίας από τον οικείο φορέα.
 γ) εφόσον είτε i) τόσο στις 30-4-2010 όσο και στις 31-5-2010 απασχολούν και επαναπροσλάβουν τουλάχιστον τον ίδιο αριθμό προσωπικού που απασχολούσαν αντίστοιχα στις 30-4-2009 και 31-5-2009 και με το ίδιο καθεστώς απασχόλησης. Σε περιοχές όπου οι καταληκτικές ημερομηνίες επαναπρόσληψης που προβλέπονται από την κλαδική και τις τοπικές συλλογικές συμβάσεις είναι πρότερες της 31ης Μαΐου, θα λαμβάνεται υπόψη ο αριθμός των εποχιακά απασχολούμενων που υποχρεούνται να επαναπροσλάβουν μετά από αυτές τις ημερομηνίες, είτε ii) τόσο στις 31-5-2010 όσο και στις 31-10-2010 απασχολούν και επαναπροσλάβουν τον ίδιο αριθμό προσωπικού που απασχολούσαν αντίστοιχα στις 31-5-2009 και με το ίδιο καθεστώς απασχόλησης, μετά τις καταληκτικές ημερομηνίες επαναπρόσληψης που προβλέπονται από την κλαδική και τις τοπικές συλλογικές συμβάσεις είτε iii) στις 31-5-2010 απασχολούν και επαναπροσλάβουν τον ίδιο αριθμό προσωπικού που απασχολούσαν στις 31-5-2009 και με το ίδιο καθεστώς απασχόλησης, μετά τις καταληκτικές ημερομηνίες επαναπρόσληψης που προβλέπονται από την κλαδική και τις τοπικές συλλογικές συμβάσεις είτε iv) στις 31-10-2010 απασχολούν και επαναπροσλαμβάνουν τον ίδιο αριθμό προσωπικού που απασχολούσαν που απασχολούσαν αντίστοιχα στις 31-5-2010, μετά τις καταληκτικές ημερομηνίες επαναπρόσληψης που προβλέπονται από την κλαδική και τις


text:
τοπικές συλλογικές συμβάσεις.
 Προκειμένου να ελεγχθούν τα ανωτέρω, κάθε Υπηρεσία θα αναζητεί την Τοπική Συλλογική Σύμβαση Εργασίας που ισχύει για τον οικείο νομό και αφορά στην καταληκτική ημερομηνία επαναπρόσληψης των ξενοδοχοϋπαλλήλων ή την Τοπική Διαιτητική Απόφαση που ρυθμίζει την καταληκτική ημερομηνία επαναπρόσληψης των ξενοδοχοϋπαλλήλων π.χ. εάν η καταληκτική ημερομηνία είναι η 20-5-2010, ως αριθμός προσωπικού θα υπολογίζεται ο αριθμός προσωπικού της επόμενης, δηλαδή η 21-5-2010 .
 i Όσον αφορά στο προσωπικό της έδρας της εποχικής ξενοδοχειακής επιχείρησης, όπου υπάρχει, θα λαμβάνεται υπόψη στο συνολικό αριθμό των θέσεων του προσωπικού. Το προσωπικό της έδρας δεν θα συνυπολογίζεται σε περίπτωση που η εποχική ξενοδοχειακή μονάδα έχει και άλλα αντικείμενα δραστηριότητας και το προσωπικό της έδρας απασχολείται για την κάλυψη των αναγκών των άλλων δραστηριοτήτων της εποχικής ξενοδοχειακής μονάδας (π.χ. Ανώνυμη Εταιρεία).
 ii) Εποχική ξενοδοχειακή επιχείρηση που διατηρεί σε λειτουργία περισσότερες μονάδες, (Ξενοδοχειακές – Μαρίνες – SPA – Γκόλφ κλπ), μπορεί να ενταχθεί στο πρόγραμμα για οποιαδήποτε μονάδα επιθυμεί, για το ίδιο προσωπικό που απασχολούσε το προηγούμενο έτος. Προκειμένου να διατηρήσει τον ίδιο αριθμό του εποχικού προσωπικού δεν μπορεί να μεταφέρει στην συγκεκριμένη μονάδα για την οποία ζητάει να επιχορηγηθεί, το εποχικό προσωπικό που είχε απασχοληθεί το προηγούμενο έτος στις άλλες μονάδες της.
 iii Εποχική ξενοδοχειακή επιχείρηση μπορεί να ενταχθεί στο πρόγραμμα και να επιχορηγηθεί και για το υπερβάλλον προσωπικό, εφόσον το διατηρήσει καθ’ όλη τη διάρκεια του προγράμματος.
 iv) Στο πρόγραμμα δεν θα προσμετρώνται στον αριθμό προσωπικού και δεν θα εντάσσονται για επιχορήγηση, οι πρακτικά ασκούμενοι π.χ. των Α.Τ.Ε.Ι. και των Σχολών Τουριστικών Επαγγελμάτων.
 2. Ωφελούμενοι του προγράμματος είναι: α) εποχιακά άνεργοι οι οποίοι επαναπροσλαμβάνονται από τις εποχικές ξενοδοχειακές επιχειρήσεις, β) άνεργοι οι οποίοι προσλαμβάνονται από τις εποχικές ξενοδοχειακές επιχειρήσεις για να καλύψουν, ενδεχομένως κενές (λόγω της ύπαρξης εποχικών ανέργων) ή επιπλέον θέσεις.
 Οι ενδιαφερόμενες επιχειρήσεις υποβάλλουν Ηλεκτρονική Αίτηση/Υπεύθυνη Δήλωση Εκδήλωσης ενδιαφέροντος για υπαγωγή στο πρόγραμμα, στην αντίστοιχη περιοχή του δικτυακού τόπου του ΟΑΕΔ, όπου θα δηλώνουν ότι λειτουργούν εποχικά και ότι οι εργαζόμενοι που θα επαναπροσλάβουν ανήκουν στο εποχικό προσωπικό που απασχόλησαν το προηγούμενο έτος ή έχουν αντικατασταθεί έτσι ώστε να διατηρηθεί ο ίδιος αριθμός προσωπικού.
 Μετά την προέγκριση πραγματοποιείται επιτόπιος έλεγχος ύστερα από την απόφαση ανάθεσης, από την αρμόδια Διεύθυνση Διοικητικού, σε ζεύγος ελεγκτών, προκειμένου να ελεγχθεί η δυνατότητα υπαγωγής της επιχείρησης στο πρόγραμμα (άδεια λειτουργίας του Ε.Ο.Τ. σε ισχύ, εποχική λειτουργία της επιχείρησης, επαναπρόσληψη του ίδιου αριθμού του εποχικού προσωπικού για το χρονικό διάστημα που αιτείται την επιχορήγηση κλπ). Ακολουθεί η απόφαση έγκρισης από τον Προϊστάμενο της Υπηρεσίας για την υπαγωγή της επιχείρησης στο πρόγραμμα, η οποία θα κοινοποιείται στο Υποκατάστημα του ΙΚΑ, που ανήκει η έδρα της επιχείρησης.
 1. Ως ποσό επιχορήγησης ορίζεται το ποσό που αντιστοιχεί στις ασφαλιστικές εισφορές όπως παρακάτω υπολογίζεται για όλους τους κλάδους κύριας ασφάλισης του ΙΚΑ-ΕΤΑΜ και της επικουρικής ασφάλισης του ΕΤΕΑΜ, καθώς και στις ασφαλιστικές εισφορές εκείνων που το ΙΚΑ εισπράττει ή συνεισπράττει υπέρ Φορέων και Κλάδων Κοινωνικής Ασφάλισης καθώς και του ειδικού λογαριασμού ξενοδοχοϋπαλλήλων.
 Το ποσό επιχορήγησης υπολογίζεται στο 100% επί των ασφαλιστικών εισφορών (εργοδοτών και εργαζομένων) για κάθε μήνα και


text:
έως δύο (2) μήνες συνολικά και αποδίδεται μέσω της χρέωσης του αλληλόχρεου λογαριασμού ΙΚΑ-ΟΑΕΔ και της αντίστοιχης πίστωσης του λογαριασμού του εργοδότη.
 2. Η διάρκεια της επιχορήγησης ορίζεται για χρονικό διάστημα μέχρι δύο (2) μήνες και συγκεκριμένα από 1-4-2010 έως 31-10-2010 εξαιρουμένου του διαστήματος από 1-6-2010 έως 30-9-2010.
 Η αρμόδια Υπηρεσία θα προβαίνει στην, αναφερόμενη στο άρθρο 7, καταβολή της επιχορήγησης αφού ελέγξει τα κάτωθι δικαιολογητικά που η επιχορηγούμενη εποχική ξενοδοχειακή επιχείρηση υποβάλλει :
 το ονοματεπώνυμο των επαναπροσληφθέντων βάσει του προγράμματος,
 τη χρονολογία πρόσληψης,
 το ποσό που αντιστοιχεί στις μηνιαίες ασφαλιστικές εισφορές με τα αντίστοιχα ποσοστά εισφορών, όπως εμφανίζονται στις ΑΠΔ,
 το μηνιαίο ποσό επιχορήγησης, με το οποίο βαρύνεται ο αλληλόχρεος λογαριασμός ΙΚΑ-ΟΑΕΔ, σύμφωνα με το πρόγραμμα,
 το μηνιαίο ποσό επιχορήγησης που καταβάλλεται εκτός του αλληλόχρεου λογαριασμού ΙΚΑ-ΟΑΕΔ
 αριθμός δελτίου ανεργίας,
 τις υπογραφές των προσληφθέντων μισθωτών (στη στήλη της υπεύθυνης δήλωσης), ότι απασχολήθηκαν και πληρώθηκαν το χρονικό διάστημα για το οποίο ζητείται η επιχορήγηση.
 Αναλυτικές περιοδικές δηλώσεις (Α.Π.Δ.),οι οποίες μπορούν να υποβληθούν και σε ηλεκτρονική μορφή, συνοδευόμενες με υπεύθυνη δήλωση στην οποία θα δηλώνεται ότι τα στοιχεία που εμπεριέχονται είναι αληθή.
 Βεβαίωση ασφαλιστικής και φορολογικής ενημερότητας, όπου απαιτείται. Σύμφωνα με τις με αριθμ. ΔΙΑΔΠ/Α/10067/2007 και ΔΙΑΔΠ/Φ.Α.1.1/2407/26-01-2009 ΚΥΑ τα παραπάνω δικαιολογητικά αναζητούνται αυτεπάγγελτα από την αρμόδια για την έκδοση της διοικητικής πράξης Υπηρεσία.
 Τιμολόγιο με το ποσό που αντιστοιχεί στο ποσό επιχορήγησης
 Ο ΟΑΕΔ ασκεί τους προβλεπόμενους από την υπ’ αριθμ. 2/34255/0022/6-6-2001 Κοινή Υπουργική Απόφαση, όπως τροποποιήθηκε και ισχύει, ελέγχους στους δικαιούχους της
 πράξης του συνολικού προγράμματος οποιαδήποτε χρονική στιγμή, προκειμένου να διαπιστωθεί η τήρηση των όρων του προγράμματος. Οι έλεγχοι θα πραγματοποιούνται πριν την υποβολή της σχετικής αίτησης για την καταβολή της επιχορήγησης και οπωσδήποτε μέσα στο χρονικό διάστημα αναφοράς.
 Η αρμόδια Υπηρεσία απασχόλησης θα διενεργεί έλεγχο λειτουργίας της επιχείρησης κατά τη διάρκεια της επιχορήγησης στα πλαίσια του εν λόγω προγράμματος και θα ελέγχει την ύπαρξη της άδειας λειτουργίας της επιχείρησης καθώς και την κατάσταση μισθοδοσίας του εποχικού προσωπικού που είχε απασχοληθεί κατά το προηγούμενο έτος και συγκεκριμένα τους μήνες Απρίλιο και Μάιο του 2009. Εφόσον διαπιστωθεί ότι δεν πληρούνται οι όροι του προγράμματος θα προβαίνει σε απόρριψη της αίτησης του.


text:
Ξεκινούν οι εγγραφές για τον Παιδικό Σταθμό του ΟΑΕΔ στο Μοσχάτο - Το Μοσχάτο Μου-ΝΕΑ ΠΟΛΗ ΜΟΣΧΑΤΟ ΤΑΥΡΟΣ
 Home » ΕΓΓΡΑΦΕΣ , ΜΟΣΧΑΤΟ , ΟΑΕΔ , παιδικοί σταθμοί » Ξεκινούν οι εγγραφές για τον Παιδικό Σταθμό του ΟΑΕΔ στο Μοσχάτο
 Ξεκινούν οι εγγραφές για τον Παιδικό Σταθμό του ΟΑΕΔ στο Μοσχάτο
 Written By ΤΟ ΜΟΣΧΑΤΟ ΜΟΥ on Πέμπτη, 10 Μαΐου 2018 | 2:53:00 μ.μ.
 Ο ΟΑΕΔ ανακοινώνει την έναρξη της υποβολής των αιτήσεων για εγγραφές και επανεγγραφές βρεφών νηπίων στους Βρεφονηπιακούς Παιδικούς Σταθμούς του για το έτος 2018-2019 .
 Οι εγγραφές αρχίζουν από Δευτέρα 14 Μαΐου ως Παρασκευή 25 Μαΐου. Εργάσιμες ημέρες από την 9.00 π.μ. μέχρι 14.00 μ.μ.
 Ο Βρεφονηπιακός Παιδικός Σταθμός του ΟΑΕΔ στο Μοσχάτο βρίσκεται στην οδό Καλύμνου 5. Τηλ. 210 9566727
 Η υποβολή αιτήσεων των δικαιούχων για τις εγγραφές και επανεγγραφές βρεφών – νηπίων στους Βρεφονηπιακούς Σταθμούς του ΟΑΕΔ για τη σχολική χρονιά 2018-2019, θα γίνει από την Δευτέρα 14-05-2018 έως και την Παρασκευή 25-05-2018.
 Στους Βρεφονηπιακούς Παιδικούς Σταθμούς του ΟΑΕΔ γίνονται δεκτά βρέφη και νήπια από 8 μηνών έως και 4,5 ετών(προνήπια).
 Ετικέτες ΕΓΓΡΑΦΕΣ, ΜΟΣΧΑΤΟ, ΟΑΕΔ, παιδικοί σταθμοί


text:
ΕΠΙ ΤΑ ΠΡΟΣΩ: Ιουλίου 2010
 Η πολιτικη επιστρατευση των οδηγων βυτιοφορων δεν μπορει να θεωρηθει παρα ενα ακομα κατασταλτικο μεσο εναντια στους εργαζομενους.
 Ετσι μετα την επιθεση των ΜΑΤ σε συγκεντρωσεις των απεργων σε Αθηνα και Θεσσαλονικη ειχαμε
 την απόφαση της κυβέρνησης Παπανδρέου να κηρύξει πολιτική επιστράτευση των απεργων των οδηγών βυτιοφόρων χρησιμοποιοντας εναι ακραιο μεσο καταστολης εξισου βιαιο και εκβιαστικο με ολα τα αλλα μετρα που χρησιμοποιει η "δημοκρατια"σε αναλογες περιπτωσεις.
 Παραλληλα η κυβερνηση θελησε να στειλει ενα σαφες μηνυμα οχι μονο στους οδηγους βυτιοφορων αλλα σε ολη την κοινωνια που εκφραζει την δυσφορια της.
 Οτι δεν θα ανεχτει κανενος τυπου παρεκκλιση για την εφαρμογη του μνημονιου και οτι θα χρησιμοποιησει καθε ειδους πολιτικη επιβολη ειτε ειναι αυτο τα ΜΑΤ ειτε η πολιτικη επιστρατευση.
 Ειναι σαφες οτι τα "Ελληνικα" τσιρακια της πραγματικης κυβερνησης της τροικας ΔΝΤ-ΕΚΤ-ΕΕ δεν θα διστασουν να χρησιμοποιησουν ακομα πιο ακραια μετρα καταστολης στο ονομα της οικονομικης ανασυγκροτησης του τοπου.
 Υπενθυμιζεται οτι πρωτη φορα εφαρμοστηκε το μεσο της πολιτικης επιστρατευσης το...1943 στη περιοδο κατοχης απο τους γερμανους κατακτητές ενω η τελευταια επι "δημοκρατιας" ηταν το 2006 οταν η τοτε η κυβερνηση προχωρησε σε πολιτικη επιστρατευση των απεργων ναυτεργατων μετα απο την μεγαλειωδη απεργια τους το 2006.
 Νικολας Ασηθιανακις
 απολυσεις αλλα και διωξη συνδικαλιστη στον χωρο των φαρμακευτικων εταιρειων
 Μεσα σε μια ασχημη συγκυρια οπου γινονται μαζικες απολυσεις σε φαρμακευτικες εταιρειες,ο αριθμος των οποιων ειναι αδυνατοννα υπολογιστει ακομα και απο τους συνδικαλιστες του κλαδου,
 ειχαμε και την πρωτη συνδικαλιστικη διωξη.
 Συγκεκριμενα απο την φαρμακευτικη εταιρεια VERISFIELD,ιδιοκτησιας τριων ελληνων επιχειρηματιων,απολυθηκε συνδικαλιστης γιατι αντεδρασε στην επιθυμια των εργοδοτων να τοποθετησουν συστημα gps στα οχηματα που παραχωρει η εταιρεια με προσχημα την περιστολη των δαπανων και συγκεκριμενα της καταναλωσης βενζινης.
 Οταν ο εργαζομενος,πατερας δυο παιδιων, ανεφερε στα αφεντικα οτι η τοποθετηση gps στα αυτοκινητα εχει στοχο τον ελεγχο και τον εκφοβισμο των ιατρικων επισκεπτων, με την ταυτοχρονη πιεση για αυξηση των της κερδοφοριας της εταιρειας,μετα απο μια ωρα,τηλεφωνικα και χωρις προειδοποιηση του ανακοινωθηκε οτι απολυθηκε.
 Θεωρουμε οτι προκειται για συνδικαλιστικη διωξη,περα για περα παρανομη,καταχρηστικη και απολυτως εκδικητικη
 Ζηταμε την ηθικη δικαιωση του απολυμενου εργαζομενου καθως ο ιδιος δεν επιθυμει ουτε διεκδικει την επαναπροσληψη του.
 Εναντια στην αυθαιρεσια των αφεντικων και τον σεβασμο των δικαιωματων των εργαζομενων.
 Σαν αναρχοσυνδικαλιστες δεν εχουμε ψευδαισθησεις για την βαρβαροτητα και την απανθρωπια των καθε λογης αφεντικων.Για ολους οσοι εχουν βιωσει στο πετσι τους αναλογες συμπεριφορες καιτρεφουν ακομα αυταπατες για την εγκληματικη σταση των αφεντικων, η ειδηση που ακολουθει και την αλιευσαμε απο το διαδικτυο.
 Με δυο λογια: απελυσαν 25χρονη εμπρουπαλληλο που εργαζοταν στην εταιρεια υποδηματων,"TSAKIRIS MALLAS"... οταν αυτη εμεινε εγγυος και δυστυχως απεβαλε.
 Η εργοδοτική ασυδοσία και η τρομοκρατία σε βάρος των εργαζομένων, ξεπερασε καθε Τελευταίο παράδειγμα στο εμπορικό κατάστημα της εταιρείας υποδηματων "TSAKIRIS MALLAS (στη Λειβαδιά, όπου 25χρονη εμποροϋπάλληλος απολύθηκε, μετά από αναρρωτική άδεια που πήρε διότι απέβαλλε στον τρίτο μήνα κύησης!
 Την απάνθρωπη και τρομοκρατική απόλυση καταγγέλλει με ανακοίνωσή του το Σωματείο Ιδιωτικών Υπαλλήλων Λειβαδιάς. Συγκεκριμένα, όπως σημειώνεται στην ανακοίνωση, όταν η εργαζόμενη ενημέρωσε πως ήταν έγκυος, άρχισε, απ' την πλευρά της εργοδοσίας


text:
«ο ψυχολογικός πόλεμος, οι απειλές, οι παροτρύνσεις να βγει σε μακροχρόνιες αναρρωτικές άδειες, για να μπορέσουν να προσλάβουν άλλη εργαζόμενη που θα τους έβγαζε τη δουλειά. Να σημειώσουμε ότι πριν ανακοινωθεί η εγκυμοσύνη, η εργαζόμενη μετά από πιέσεις, φοβούμενη μη χάσει τη δουλειά της, υπέγραψε μείωση ωραρίου και αποδοχών».
 Και σε άλλο σημείο: «Το αποτέλεσμα βεβαίως όλων αυτών ήταν η εργαζόμενη να αποβάλλει στον τρίτο μήνα κύησης και γυρνώντας στη δουλειά της από την αναρρωτική άδεια να βρει την καταγγελία σύμβασης στον πάγκο εργασίας». Η εργαζόμενη δούλευε στο κατάστημα για περίπου ένα χρόνο...
 Δηλωνουμε την αμεριστη συμπαρασταση μας στο Σωματείο το οποιο ζήτα την άμεση επαναπρόσληψη της εργαζόμενης.
 Αυτή τη φορά κανείς δεν θα ασχοληθεί με το θάνατο των εργαζομένων
 Αυτοί δεν δούλευαν στην Marfin. Δεν θα κατατεθούν στεφάνια, δεν θα πουν τίποτε τα δελτία ειδήσεων. θα περάσουν στα ψιλά γιατί δεν είναι χρήσιμοι για την προπαγάνδα του ΔΝΤ
 Δευτέρα 19 Ιούλη Στο Μεσολόγγι τραγικό θάνατο βρήκε τη σε εργοτάξιο της Ιονίας Οδού, στην περιοχή Αγριελιά Μεσολογγίου, ο 42χρονος χειριστής Παναγιώτης Κούσης από το Αγρίνιο που καταπλακώθηκε από οδοστρωτήρα Τρίτη 20 Ιουλίου Στα Γιάννενα ένας εργάτης τραυματίστηκε θανάσιμα χθες το πρωί σε εργοτάξιο κατασκευής του ΙΚΕΑ γύρω στις 11 το πρωί. Νεκρός είναι ο Δημήτρης Τσαμπαδούρος, 49 χρόνων από τη Λάρισα, ο οποίος έπεσε σε κυκλικό φρεάτιο ύψους 4,70 μέτρων κατά τη διάρκεια εργασιών Τρίτη 20 Ιουλίου Νεκρός σε ατύχημα ο 50χρονος ελαιοχρωματιστής Διονύσης Νικολόπουλος πατέρας δύο ανήλικων παιδιών συνέβη στην Αμαλιάδας Ηλείας. Ξαφνικά έχασε την ισορροπία του και από τη σκαλωσιά βρέθηκε στο έδαφος Τετάρτη 21 Ιουλίου Στην αγροτική θέση Κεραμιδάκια στο Θεολόγο του Δήμου Οινούντος Λακωνίας, έχασε τη ζωή του ένας 30χρονος, όταν ο γεωργικός ελκυστήρας που χειριζόταν, ενεργώντας ψεκασμό σε ελαιόδεντρα, εξετράπη και ανατράπηκε, με αποτέλεσμα να τον καταπλακώσει και να τον τραυματίσει θανάσιμα. πηγη: http://indy.gr/newswire/ayti-ti-fora-kaneis-den-tha-ascholithei-me-ton-thanato-ton-ergazomenon
 ΚΙΟΛΕΪΔΗΣ: Ο ΑΓΩΝΑΣ ΝΑ ΓΙΝΕΙ ΔΙΑΡΚΕΙΑΣ ΕΝΑΝΤΙΑ ΣΤΗΝ ΕΚ ΠΕΡΙΤΡΟΠΗΣ ΖΩΗ
 Η σημερινή(26-7-10) απεργιακή κινητοποίηση των εργατών μετάλλου στο εργοστάσιο ΚΙΟΛΕΪΔΗΣ στέφθηκε με επιτυχία.
 Η απεργία περιφρουρήθηκε από τους εργάτες του ΚΙΟΛΕΪΔΗ, το σωματείο μετάλλου, συνδικαλιστές και αλληλέγγυους εργαζόμενους και άνεργους. Συμμετείχε με τις δικές της δυνάμεις από νωρίς στις 5.30πμ και η Πρωτοβουλία Αλληλεγγύης Εργαζομένων-Ανέργων.
 Κι αυτή είναι μόνο η αρχή. Εντός της εβδομάδας θα γίνει νέα γενική συνέλευση των εργαζομένων για να αποφασιστεί η εξέλιξη του αγώνα.
 Ολόκληρη η βιομηχανική ζώνη βράζει από οργή για την εκ περιτροπής εργασία, τις διαθεσιμότητες, τις απολύσεις, τα απλήρωτα μεροκάματα, τα κλεισίματα εργοστασίων. Ο σημερινός αγώνας αφορά ολόκληρη την εργατική τάξη και η αλληλεγγύη μας και συμπαράσταση είναι απόλυτα αναγκαία.
 Κανένας εφησυχασμός δεν επιτρέπεται σ ́ αυτή τη κρίσιμη στιγμή. Μια 24ωρη απεργία δεν κλονίζει κανένα αφεντικό αν δεν υπάρξει μια διαρκής κινητοποίηση για το δικαίωμα στη δουλειά. Μονάχα η κοινωνικοποίηση και πολιτικοποίηση του αγώνα πέρα από τα στενά συνδικαλιστικά όρια μπορεί να φέρει αποτελέσματα. Οι εργάτες του ΚΑΝΑΚΗ έχουν ήδη πληρώσει το τίμημα των συνδικαλιστικών ορίων.
 Οι εργάτες του ΚΙΟΛΕΪΔΗ πρέπει οι ίδιοι να αναλάβουν την ευθύνη του αγώνα τους εκλέγοντας μια επιτροπή αγώνα, ώστε όλες οι αποφάσεις να παραμείνουν στα χέρια


text:
της γενικής τους συνέλευσης. Το ζήτημα της αυτό-οργάνωσης είναι κρίσιμο ενάντια στον πολιτικό έλεγχο που επιβάλλει η συνδικαλιστική γραφειοκρατία.
 ΜΕ ΑΓΩΝΕΣ ΑΠΑΝΤΑΜΕ ΣΤΑ ΑΝΤΙΕΡΓΑΤΙΚΑ ΜΕΤΡΑ ΤΗΣ ΚΥΒΕΡΝΗΣΗΣ ΑΛΛΑ ΚΑΙ ΣΤΗΝ ΟΛΟΚΛΗΡΩΤΙΚΟΥ ΤΥΠΟΥ ΝΟΜΟΘΕΤΙΚΗ ΠΑΡΕΜΒΑΣΗ ΤΟΥ ΛΟΜΒΕΡΔΟΥ
 Μετά την ψήφιση του ασφαλιστικού εκτρώματος για ιδιωτικό και δημόσιο τομέα, η κυβέρνηση συνεχίζει ακάθεκτη την επίθεση στους εργαζόμενους, ακολουθώντας τις επιταγές του επαίσχυντου Μνημονίου με την ΕΕ και το ΔΝΤ. Το νομοσχέδιο για την υγεία έρχεται να συμπληρώσει την ασφαλιστική απορρύθμιση, μεταφέροντας το οικονομικό βάρος της λειτουργίας των νοσοκομείων στους ίδιους τους ασθενείς. Η συζήτηση για τις ιδιωτικοποιήσεις προχωράει: μετά τις συγκοινωνίες, σειρά πήραν η Αγροτική Τράπεζα και το Ταχυδρομικό Ταμιευτήριο, με τις σκανδαλώδεις προτάσεις της Τράπεζας Πειραιώς που έγιναν με κυβερνητική συναίνεση και χρήματα του ίδιου του δημοσίου, από τα πακέτα στήριξης των Τραπεζών! Η νέα αύξηση του ΦΠΑ από 1/7 απειλεί να εξανεμίσει το λαϊκό εισόδημα, την ίδια στιγμή που συζητιέται περαιτέρω μείωση των φορολογικών συντελεστών για τις επιχειρήσεις! Η ανεργία αυξάνεται με αλματώδεις ρυθμούς, οι απολύσεις αποτελούν καθημερινό φαινόμενο σε όλο το φάσμα των επιχειρήσεων, ενώ τα λουκέτα ή οι μετεγκαταστάσεις (βλ. ΑΤΛΑΝΤΙΚ, ALDI κ.λπ.) απειλούν να αφήσουν στο δρόμο χιλιάδες εργαζόμενους και να διαμορφώσουν μια ασφυκτική πραγματικότητα για την επιβίωση χιλιάδων οικογενειών. Τα φαινόμενα αυτά θα ενταθούν το επόμενο διάστημα και αποτελούν ζήτημα πρώτης προτεραιότητας στην πάλη των σωματείων. Πόσο μάλλον που η κυβέρνηση όχι μόνο εμφανίζεται εντελώς απρόθυμη να βάλει τον οποιονδήποτε φραγμό στην ασυδοσία των επιχειρηματιών που, ενώ έχουν χρηματοδοτηθεί αφειδώς από το κράτος, απολύουν εργαζόμενους ή απειλούν με μετεγκατάσταση, εκβιάζοντας για περισσότερες «προστατευτικές ρυθμίσεις» για την κερδοφορία τους, αλλά θέλει να προχωρήσει σε απολύσεις από τον δημόσιο και ευρύτερο δημόσιο τομέα (βλ. ΜΕΤΡΟ, ΕΑΣ, Δημοτικές Επιχειρήσεις κ.λπ.). Μέσα σε αυτό το σκηνικό, η πλειοψηφία της ΓΣΕΕ υπέγραψε τριετή εργασιακή ειρήνη με τον ΣΕΒ και την κυβέρνηση, αποδεχόμενη πλήρως το μνημόνιο και τη λογική της μείωσης των μισθών (τι άλλο σημαίνει το πάγωμα των μισθών όταν ο πληθωρισμός «τρέχει» το λιγότερο με 5%;). Το πόσο προδοτική και επικίνδυνη ήταν αυτή η στάση της πλειοψηφίας της ΓΣΕΕ φάνηκε πολύ γρήγορα με την νομοθετική πρωτοβουλία Λοβέρδου που σπεύδει να καταργήσει τις συμβάσεις που έχουν ήδη υπογραφεί και προβλέπουν έστω και τις ελάχιστες αυξήσεις πάνω από το όριο της σύμβασης της ΓΣΕΕ! Με τις πλάτες της ΓΣΕΕ καταργεί, δηλαδή, τις συλλογικές διαπραγματεύσεις και το θεσμό του ΟΜΕΔ και βάζει ταφόπλακα σε κάθε διεκδίκηση! Αν ο Υπουργός Εργασίας έχει κάνει το Σύνταγμα κουρελόχαρτο κι αν η πλειοψηφία της ΓΣΕΕ σήμερα αναγνωρίζει τον ρόλο της ως «αξιόπιστου εταίρου» στην «εθνική προσπάθεια» διάλυσης κάθε εργατικού δικαιώματος, δεν συμβαίνει το ίδιο και με τον κόσμο της εργασίας. Θα υπερασπιστούμε με κάθε τρόπο το δικαίωμα στην εργασία και τον αξιοπρεπή μισθό, δεν θα αφήσουμε τα δικαιώματά μας να γίνουν θυσία στο βωμό μιας κρίσης για την οποία δεν ευθυνόμαστε και δεν θέλουμε να πληρώσουμε! Με βάση τα παραπάνω, ο Συντονισμός Πρωτοβάθμιων Σωματείων ιδιωτικού και δημόσιου τομέα στηρίζει: Α) τη μαζική συλλογή υπογραφών συνδικαλιστών-τριών και αγωνιστών-τριών του εργατικού κινήματος ενάντια στην προδοτική συμφωνία ΓΣΕΕ-ΣΕΒ-κυβέρνησης (www.syntonismos.blogspot.com). Καταγγέλλει


text:
την ολοκληρωτικού τύπου νομοθετική παρέμβαση Λοβέρδου που καταργεί τις ελεύθερες συλλογικές διαπραγματεύσεις και στην ουσία την υπογραφή συλλογικών συμβάσεων που υπερβαίνουν τα όρια του αντιδραστικού μνημονίου κυβέρνησης- ΕΕ- ΔΝΤ. ΔΗΛΩΝΟΥΜΕ αποφασισμένοι να δώσουμε τον πρώτο λόγο στους αγώνες των εργαζομένων, να συμβάλουμε στην κλιμάκωση τους, για ανατροπή του μνημονίου και των μέτρων του, για πραγματικές αυξήσεις και συλλογικές συμβάσεις που να ανταποκρίνονται στις ανάγκες των εργαζομένων. Β) κάθε κινητοποίηση εργαζόμενων που είναι σε εξέλιξη ή θα βρεθεί απέναντι στην κυβερνητική λαίλαπα το επόμενο διάστημα. Η αλληλεγγύη των εργαζόμενων και των σωματείων είναι η μόνη απάντηση στην απομόνωση και συκοφάντηση των αγώνων που επιχειρεί η κυβέρνηση και οι υποστηριχτές της πολιτικής της. Γ) Η φετεινή διαδήλωση στη ΔΕΘ (11/9) αποκτά μια άλλη σημασία και τα πρωτοβάθμια σωματεία θα καταβάλλουν τη μέγιστη προσπάθεια ώστε να αποτελέσει ένα μαζικό και μαχητικό σταθμό στο ξεδίπλωμα των ergatik;vn κινητοποιήσεων. Ο Συντονισμός Πρωτοβάθμιων Σωματείων ιδιωτικού και δημόσιου τομέα Αθήνας-Πειραιά προτείνει την διοργάνωση από κοινού με τους συντονισμούς σωματείων άλλων πόλεων, ανεξάρτητης συγκέντρωσης και πορείας στη ΔΕΘ, το Σάββατο 11/9, συμβολής σε ένα μαζικό συλλαλητήριο καταδίκης της επίθεσης του κεφαλαίου απέναντι στα εργατικά δικαιώματα, ανατροπής του μνημονίου και όλων των αντεργατικών νόμων της τρόϊκα και της κυβέρνησης. Επίσης, προτείνουμε την διοργάνωση από κοινού με άλλους συντονισμούς και σωματεία από όλη την Ελλάδα μιας πανελλαδικής σύσκεψης πρωτοβάθμιων Σωματείων την Κυριακή 12/9 στη Θεσσαλονίκη. Για τον σκοπό αυτό θα διαμορφωθεί κείμενο-κάλεσμα που θα υπογραφεί από τα πρωτοβάθμια σωματεία. ΣΥΝΤΟΝΙΣΜΟΣ ΠΡΩΤΟΒΑΘΜΙΩΝ ΣΩΜΑΤΕΙΩΝ δημόσιου και ιδιωτικού τομέα (Αθήνας-Πειραιά)
 «Είμαι η Κωνσταντίνα Κούνεβα». Η κοριτσίστικη φωνή, πίσω απ' την αρχαιοπρεπή μάσκα με το παραμορφωμένο κατά το ήμισυ πρόσωπο, διαπέρασε σαν ηλεκτρικό ρεύμα τις κερκίδες του σχεδόν γεμάτου Ηρωδείου χθες το βράδυ, στην παράσταση «Ο Προμηθέας στην Αθήνα» των Γερμανών Rimini Protokoll. Κάτω από τη μάσκα βρισκόταν η Έφη Κιουρτίδου, η οποία ενσαρκώνει την ηχογραφημένη φωνή της άτυχης συνδικαλίστριας, που πρωταγωνίστησε με τρόπο καίριο, ως σύγχρονος Προμηθέας, στην παράσταση, μια πρωτότυπη ζωντανή πληθυσμιακή καταγραφή της Αθήνας, σε διαρκή εύστοχο διάλογο με τους ήρωες της τριλογίας του «Προμηθέα». "Είμαι άνθρωπος. Είμαι γυναίκα. Είμαι μετανάστρια από την Βουλγαρία. Είμαι 47 ετών και είμαι η Κωνσταντίνα Κούνεβα. Απόψε δεν μπορώ να είμαι μαζί σας. Με αντιπροσωπεύει ένα άλλο άτομο", ήταν ο ηχογραφημένος χαιρετισμός που συγκλόνισε το κοινό. Μπορεί να απουσίαζε ως φυσική παρουσία, όμως η Κούνεβα ήταν ουσιαστικά παρούσα σε αυτή την ιδιαίτερη, συγκινησιακά φορτισμένη βραδιά. Ήταν ένας από τους 103 ανθρώπους που αντιπροσώπευαν στον "Προμηθέα στην Αθήνα" τον πληθυσμό της πόλης, καλύπτοντας ηλικιακά τη γκάμα από ένα έτος έως 92 χρονών. "Είμαστε η Αθήνα", μας συστήθηκε με μια φωνή το πολύχρωμο, πολυεθνικό -από Αλβανία, Ασία, Αφρική, Δ. Ευρώπη, Αν. Ευρώπη - "δείγμα", που συμπεριελάμβανε αστροφυσικούς, νεφρολόγους, ταξιτζήδες- ψυχολόγους, φανοποιούς-ντελιβεράδες, αντιρρησίες συνείδησης, στατιστικολόγους, εθελοντές, δικηγόρους, μεταφορείς , συμβούλους ανθρωπίνου δυναμικού, ονειροποιούς, μαθητές, φοιτητές, οικοδόμους, συνταξιούχους, κωφάλαλους, ιδρυτικά μέλη της γραμμής SOS , ακτιβιστές, άνεργους και νήπια ."Αντιπροσωπεύουμε όλες τις περιοχές της πόλης", δήλωσαν, εξαιρώντας πάντως -άγνωστο γιατί;- τον Πειραιά και τη Νομαρχία Δυτικής Αττικής. "Είμαστε 48% άνδρες και 52% γυναίκες". Είμαστε η Αθήνα γιατί τουλάχιστον τρεις


text: από εμάς δεν είναι καταγεγραμμένοι", είπαν κάποιοι, για να εισπράξουν το αυθόρμητο χειροκρότημα . Σιγά σιγά σε μια αδιάρρηκτη σκυταλοδρομία ο ένας μετά τον άλλο, ακόμη και τα συνοδευόμενα μωρά, μας συστήνονταν ενώ, συγχρόνως, δήλωναν τον ήρωα της τριλογίας του Προμηθέα, με τον οποίο ταυτίζονται -Προμηθέα, Ωκεανό, Ιώ, Κράτος, Βία, Ερμή και Ωκεανίδες. Πίσω από την ταμπελίτσα του Προμηθέα, όπως αναμενόταν, στριμώχτηκαν οι περισσότεροι -ανάμεσά τους, και η θαλερή 92Χρόνη κυρία Στέλλα Μαυρογιάννη, με παιδιά, εγγόνια και δισέγγονα που όπως δήλωσε "μας αγαπάει όλους". Προφανώς, ο ιδεαλισμός περισσεύει στην πρωτεύουσα. Στις εξαιρέσεις, ο παραπονιάρης καλλίφωνος πρώην πρωταθλητής δισκοβολίας και νυν σωφρονιστικός υπάλληλος Γιάννης Μυλωνάς, που ταυτίστηκε με το Κράτος, η κ. Σταυρούλα, μοδίστρα στο επάγγελμα, που αγαπά τις Ωκεανίδες, χωρίς ειδική εξήγηση, τα άτομα που δεν ταυτίζονται με κανέναν αλλά κι εκείνοι που η βούλησή τους συγκρούεται με την πραγματικότητα -όπως η υπάλληλος στο ΕΣΠΑ που ενώ θα ήθελε να ταυτιστεί με τον Προμηθεά "η ζωή με κάνει να ταυτίζομαι με τον Ήφαιστο", όπως εξομολογήθηκε. Σιγά σιγά η παράσταση ένα ζωντανό σκηνικό "πείραμα" άλλαξε φόρμα και οι 103 πρωταγωνιστές του και συμπολίτες μας έπρεπε να μοιράζονται ανάμεσα στην κατάφαση (Εγώ) και την άρνηση (όχι εγώ) ενός καταιγισμού από ερωτήματα: Ποιος πιστεύει ότι θα αλλάξει αν αποκτήσει εξουσίας; Ποιος έχει αλλάξει πεποιθήσεις τα 10 τελευταία χρόνια. Ποιος αγαπάει τη μαμά του; (εδώ όλοι σταθήκαν στην ταμπελίτσα με το Εγώ). Ποιος θα σκότωνε για να προστατεύσει την οικογένειά του; Την Αθήνα; Ποιος έχει εμπειρία από πόλεμο; Στα εμβόλιμα βιωματικά «ιντερμέτζα» ο Γιώργος Ντούρος υπάλληλος της Εθνικής στατιστικής μας μίλησε για τη ζοφερή πραγματικότητα των 5.000 αστέγων της Αθήνας και του 14% των εργαζόμενων φτωχών κι ο αντιρρησίας συνείδησης ο Λάζαρος Πετρομελίδης για τον προσωπικό του Γολγοθά, που συμπεριλάμβανε 16 δικαστήρια και 3 φυλακίσεις. Η Κούνεβα παρενέβη ακόμη δυο φορές: "Νιώθω σαν να είμαι δεμένη σε έναν βράχο", ακούστηκε η φωνή της. "Κάθε μια ώρα κάνω θεραπείες". Η Βουλγάρα που η πολιτική συνείδησή της παρ' ολίγο να της κοστίσει τη ζωή, μίλησε ξανά στο ρωμαϊκό ωδείο, κάτω απ ́το Παρθενώνα, για τη γυναικεία φωνή που υποδυόταν στο τηλέφωνο την ανδρική απειλώντας τη "αν δε σταματήσεις θα σε σκοτώσουμε". "Αλλά δεν το πίστεψα", αποκάλυψε ."Είχαμε ανακαλύψει παρανομίες των εργοδοτών". Στην κατακλείδα, ενός θεάματος με την υπογραφή του Φεστιβάλ Αθηνών που είχε την θερμοκρασία, τη δύναμη και την αλήθεια της ζωής, τα 103 άτομα "αγκαλιάστηκαν" κάτω από τα ερωτήματα: "Έχουμε παραβεί ένα νόμο", "Ξέρουμε πώς τελειώνει η τραγωδία. Ξέρουμε ότι ο Προμηθέας θα νικήσει". Η Κούνεβα μπορεί να μην ανέβηκε στη σκηνή, όμως βρέθηκε στο τέλος αυτού του σκηνικού θριάμβου στα παρασκήνια με μαύρα γυαλιά, ένα γλυκό χαμόγελο για να προσφέρει στους Γερμανούς σκηνοθέτες Χέλγκαρντ Χάουγκ και Ντάνιελ Βέτσελ δυο γλαστράκια. Ως ένδειξη ευγνωμοσύνης. Όπως εξηγούσε νωρίτερα σαν μικρό παιδάκι η φωνή της στη σκηνή: "Δεν είχα μιλήσει πολύ και τώρα που μιλάω δε σταματάω". Έτσι μίλησε για την τραχειοτομή, "το κόσμημά μου που θα το φοράω για χρόνια άγνωστα", τα μάτια της, που δεν την νοιάζει αν θα είναι ένα ή δυο, δίνοντας ένα


text:
μέγιστο μάθημα ψυχικού σθένους κι ανθρωπιάς. ΙΩΑΝΝΑ ΚΛΕΦΤΟΓΙΑΝΝΗ
 πηγη: http://www.enet.gr/?i=news.el.article&id=183977
 Κι εμείς; Εμείς είμαστε τα «κραυγαλέα παραδείγματα». Που από τον Ιανουάριο αγωνιζόμαστε για υπογραφή συλλογικής σύμβασης, με τους εργοδότες να κωλυσιεργούν συστηματικά, περιμένοντας προφανώς τους ...Μάγους με τα δώρα, τον κύριο υπουργό και την κυβέρνησή του. Που συρθήκαμε επανειλημμένα στα δικαστήρια για απεργίες οι οποίες, ως γνωστόν, στον ιδιωτικό τομέα έχουν για τους συνδικαλιστές αλλά και για όλους τους εργαζόμενους που μετέχουν σʼ αυτές βαρύ κόστος υλικό και σε ψυχική φθορά και σε χρόνια ζωής. Εμείς είμαστε εκείνοι στους οποίους ο Οργανισμός Μεσολάβησης και Διαιτησίας, έχοντας παρακολουθήσει όλη τη διαδικασία και τις προσπάθειες των εργαζομένων κι έχοντας ζυγίσει, όπως είναι ο θεσμοθετημένος ρόλος του, τα επιχειρήματα των δύο πλευρών, σε πρωτοβάθμιο επίπεδο, στη μεσολάβηση, πρότεινε 4πλασιασμό τη αποζημίωσης απόλυσης και μηδενικές αυξήσεις και σε δευτεροβάθμιο επίπεδο, στη διαιτησία, επιδίκασε μια αύξηση της τάξης του 1,5% από τον Ιανουάριο του 2010 συν 1,5% από τον Σεπτέμβριο του ίδιου έτους. Εμείς είμαστε εκείνοι που μας εμφάνισαν σχεδόν ...εκτός νόμου! Και εκτός «ιστορικού χρόνου», όπως χαρακτηριστικά δήλωσε στη Βουλή ο κύριος υπουργός. Η αλήθεια είναι πως εμείς, απασχολημένοι με τα όσα προαναφέραμε, με τη δουλειά μας και με τις μέριμνες του καθʼ ημέραν βίου, δεν έχουμε την πολυτέλεια να επιδιδόμαστε σε φιλοσοφικούς (ανα)στοχασμούς περί ιστορικού χρόνου. Ο κύριος υπουργός όμως που την έχει, δεν θα ήταν ίσως άσκοπο να αναρωτηθεί σχετικά με τη θέση που θα επιφυλάξει ο ιστορικός του μέλλοντος στον ίδιο και στην κυβέρνησή του για τον τρόπο που πολιτεύτηκαν στον παρόντα ιστορικό χρόνο.
 Εμείς θα αγωνιστούμε με όλες μας τις δυνάμεις για την ανατροπή κάθε υπουργικής παρέμβασης στην εργασιακή μας ζωή. Η ΕΤΕΡ καλεί όλους τους εργαζόμενους σε οργάνωση και συντονισμό για να δηλώσουμε την αντίθεσή μας στην καταστρατήγηση των Νόμων και του Συντάγματος. Καλούμε σε επαγρύπνηση γιατί αυτή η υπεράσπιση του συντάγματος είναι καθήκον κάθε Έλληνα. Νεότερα για συντονισμό σε νέα ανακοίνωση σύντομα.
 Ό,τι δεν μπορούν να αγγίξουν οι εργοδότες το περιποιούνται οι κυβερνώντες
 Ø 1. H εργασία αποτελεί δικαίωμα και προστατεύεται από το Kράτoς, που μεριμνά για τη δημιουργία συνθηκών απασχόλησης όλων των πολιτών και για την ηθική και υλική εξύψωση του εργαζόμενου αγρoτικoύ και αστικού πληθυσμού. Όλοι οι εργαζόμενοι, ανεξάρτητα από φύλο ή άλλη διάκριση, έχουν δικαίωμα ίσης αμοιβής για παρεχόμενη εργασία ίσης αξίας.
 Ø 2. Με νόμο καθoρίζoνται οι γενικοί όροι εργασίας, που συμπληρώνονται από τις συλλογικές συμβάσεις εργασίας συναπτόμενες με ελεύθερες διαπραγματεύσεις και, αν αυτές απoτύχoυν, με τους κανόνες που θέτει η διαιτησία.
 Κύριε υπουργέ εργασίας, κύριοι της κυβέρνησης το μόνο που θυμηθήκατε να κάνετε είναι η κατάργηση των εργατικών ΣΣΕ που δίνουν ψίχουλα αυξήσεων στους εργαζόμενους. Όμως το σίγουρο είναι ότι δεν θα αφήσουμε να περάσει η αντισυνταγματική ρύθμιση που καταργεί στην ουσία την ΣΣΕ μας για το 2010.
 www.ek-eter.blogspot.com/
 Αναρωτιόμαστε προς τι αυτή η «κινητοποίηση». Δεν έχει δικαίωμα ένα εργατικό σωματείο να καλέσει τους εργαζόμενους σε μια παράσταση διαμαρτυρίας; Άραγε, αυτό ήταν εκείνη την ημέρα το μεροκάματο που έκαναν οι 7 αυτοί «δημόσιοι υπάλληλοι»; Υποτίθεται πως η οικονομία περνά δύσκολες στιγμές, πως το


text:
δημόσιο κάνει περικοπές... Στις Επιθεωρήσεις Εργασίας δεν υπάρχουν αρκετοί υπάλληλοι για να εξυπηρετήσουν, για να βγουν να κάνουν ελέγχους. Το ίδιο συμβαίνει και στον ΟΑΕΔ, στο ΙΚΑ κλπ. Στην Αστυνομία περισσεύει προσωπικό για να απασχολούνται με τις εκδηλώσεις και τις κινητοποιήσεις των σωματείων;
 Μήπως τελικά έχει μεγάλο δίκιο το σύνθημα που ακούστηκε στις πρόσφατες διαδηλώσεις, «Δεν αντέχει άλλο αυτή η κοινωνία, να γίνουν απολύσεις στην αστυνομία!»; ΣΥΛΛΟΓΟΣ ΥΠΑΛΛΗΛΩΝ ΒΙΒΛΙΟΥ - ΧΑΡΤΟΥ ΑΤΤΙΚΗΣ
 Το τοπικό κλαδικό σωματείο μετάλλου κήρυξε απεργία στο εργοστάσιο για τη Δευτέρα 26/7 ενάντια στην εκ περιτροπή εργασία που έχει εφαρμόσει η εταιρεία ΚΙΟΛΕΪΔΗΣ, με ταυτόχρονη στάση 3ωρη εργασίας σε όλο το κλάδο του μετάλλου.
 Έχει συγκροτηθεί απεργιακή επιτροπή η οποία θα ναλάβει την περιφρούρηση του εργοστασίου που βρίσκεται στη Α’ ΒΙΠΕ Βόλου. Από τις 06.00 το εργοστάσιο σφραγίζεται ενάντια στις μεθοδεύσεις της εταιρείας που αναμφίβολα θα αποτελέσει πρότυπο και για ολόκληρο το κλάδο του μετάλλου που πλήττεται από τη κρίση.
 Η απεργιακή κινητοποίηση πρέπει να έχει συνέχεια κι απ’ αυτή την άποψη ένα ολοκληρωμένο σχέδιο πρέπει να συζητηθεί για το πως οι εργάτες μπορούν να νικήσουν. Ο σχεδιασμός δεν μπορεί να γίνει στο μυαλό “αυτών που ξέρουν” αλλά η αυτο-οργάνωση των εργατών και η άμεση εμπλοκή τους στο σχεδιασμό έιναι κρίσιμη.
 Μια Επιτροπή Αγώνα εκλεγμένη από τους πιο δραστήριους εργάτες μπορεί να το αναλάβει μετατρέποντας το θέμα της εκ περιτροπής εργασίας σε κοινωνικό ταξικό πόλεμο ενάντια στο κεφάλαιο και τις κυβερνήσεις του.
 Η εταιρεία με επιστολή του Ν. Κιολεϊδη έκρινε, σε ρόλο δικαστή, την απεργία παράνομη και καταχρηστική γιατί δεν τηρήθηκαν δήθεν “οι σύννομες διαδικασίες”.
 Μια κυβέρνηση δικιά τους που έχει ψηφίσει όλους τους αντεργατικούς νόμους που καταδικάζει τη ζωή των εργατών σε μόνιμη φτώχεια και εξαθλίωση, πόση νομιμότητα έχει; Δουλεύοντας χέρι-χέρι οι βιομήχανοι με τις αστικές κυβερνήσεις εφαρμόζουν τη νομιμότητα του κεφαλαίου ή όπως σωστά έχει λεχθεί τη δικτατορία του καπιτα-ληστών
 Ραντεβού στην απεργιακή συγκέντρωση τη Δευτέρα στις 06.00πμ στη πύλη του ΚΙΟΛΕΪΔΗ στην Α’ ΒΙΠΕ Βόλου. Να είμαστε όλοι εκεί!
 Δε’ιτε και : http://www.taxydromos.gr/localnews/tabid/58/articleType/ArticleView/articleId/27984/–.aspx
 http://ergatis.wordpress.com/2010/07/25
 http://athens.indymedia.org/calendar/event.php?id=24373
 Η Ομάδα πρωτοβουλίας εργατών της Ναυπηγοεπισκευαστικής Ζώνης Περάματος οργανώνει εκδήλωση μνήμης για τα 2 χρόνια από τη δολοφονία των 8 εργατών της Ζώνης, τη Δευτέρα 26 Ιουλίου, στις 7:30 μμ, μέσα στο χώρο της Ν/Ε Ζώνης Περάματος
 Κηδεύτηκε προχθες (Τριτη 20Ιουλίου 2010) ο άτυχος εργάτης Κούσης Πάνος ο οποίος καταπλακώθηκε από οδοστρωτήρα την ώρα της δουλειάς, ενώ εργαζόταν σε τμήμα της Ιονίας Οδού κοντά στο Μεσολόγγι. Και ενω γινεται τοσος ντορος για τον θανατο ενος αλητη δημοσικαφρου,οι δολοφονιες των εργατων συνεχιζουνε να περνανε στα ψιλα γραμματα των εφημεριδων η ακομα χειροτερα ποτε δεν δημοσιοποιουνται απο αλλα μεσα μαζικης αποχαυνωσης
 ΝΑ ΣΤΑΜΑΤΗΣΟΥΝ ΟΙ ΔΟΛΟΦΟΝΙΕΣ ΤΩΝ ΕΡΓΑΤΩΝ
 ΟΙ ΘΑΝΑΤΟΙ ΕΡΓΑΤΩΝ ΔΕΝ ΕΙΝΑΙ ΑΤΥΧΗΜΑΤΑ ΑΛΛΑ ΕΙΝΑΙ ΤΟΥ ΚΡΑΤΟΥΣ ΚΑΙ ΤΩΝ ΑΦΕΝΤΙΚΩΝ ΕΚΛΗΜΑΤΑ
 Ο αγώνας των εργαζόμενων στο εστιατόριο Banquet συνεχίζεται...
 Η Επιτροπή Αλληλεγγύης Σωματείων και Εργαζομένων στους Εργαζόμενους του Banquet και στον Β. Κιτσώνη καλεί σε νέα συγκέντρωση-διαμαρτυρία, Τετάρτη 21 Ιούλη, ώρα: 9μμ, Δημ. Γούναρη και Μητροπόλεως. Καλούμε όλους τους εργαζόμενους και τη νεολαία της πόλης να συμπαρασταθεί στο δίκαιο αγώνα μας.


text:
Η τρομοκρατία της εργοδοσίας του Banquet δεν θα περάσει... Η εργοδοσία του ρεστοράν Banquet προχώρησε στις 15 Μάη στο εκβιαστικό και παράνομο κλείσιμο του εστιατορίου, πετώντας τους εργαζόμενους και τις οικογένειές τους στο δρόμο επειδή ζήτησαν τα νόμιμα δεδουλευμένα και τα νόμιμα δικαιώματά τους! Επίσης, στις 18 Μάη τραμπούκοι και τσιράκια της εργοδοσίας επιτέθηκαν με δολοφονικές διαθέσεις σε τρία μέλη της Επιτροπής Αλληλεγγύης, τους έβρισαν, τους απείλησαν και τους χτύπησαν! Με το κλείσιμο του εστιατορίου η εργοδοσία προσπαθεί να εξοντώσει οικονομικά και ηθικά τους εργαζόμενους, να κουράσει τους εργαζόμενους και τα σωματεία της Επιτροπής Αλληλεγγύης και να προχωρήσει στο άνοιγμα του εστιατορίου απολύοντας τους εργαζόμενους και μη καταβάλλοντας τα νόμιμα δεδουλευμένα που τους οφείλει, συνεχίζοντας να λειτουργεί το εστιατόριο με εργασιακές συνθήκες μεσαίωνα. Ματαιοπονεί! Οι εργαζόμενοι του εστιατορίου και οι εργαζόμενοι που τους συμπαραστέκονται δεν πρόκειται να υποχωρήσουμε με τίποτα. Η εργοδοσία θα υποχρεωθεί να τηρήσει το συμφωνητικό που υπέγραψε στις 23 Απρίλη όπου υπόσχονταν να επαναφέρει στην εργασία του τον Β. Κιτσώνη (τον οποίο είχε απολύσει γιατί είχε ζητήσει να καταβληθεί το δώρο Πάσχα), να προσλάβει και να ασφαλίσει κανονικά τους εργαζόμενους, να καταβάλλει μισθούς με βάση την σύμβαση (μισθούς, επιδόματα, άδειες, ρεπό, νυχτερινά κ.λπ.) και να πληρώσει όλα τα δεδουλευμένα και τα ένσημα που οφείλει στους εργαζόμενους. Με το κλείσιμο του εστιατορίου και με τις τρομοκρατικές της επιθέσεις, η εργοδοσία στο Banquet, έχοντας και την ολόθερμη υποστήριξη των υπόλοιπων μεγαλοεπιχειρηματιών του χώρου, θέλει να ξεκαθαρίσει σε όλους τους εργαζόμενους ότι από τώρα και στο εξής ή θα δουλεύουν με μισθούς-φιλοδωρήματα και χωρίς εργασιακές σχέσεις και ασφάλιση ή θα πετάγονται στην πείνα και στην εξαθλίωση της ανεργίας. Με άλλα λόγια οι εργοδότες θέλουν να μας επιβάλλουν ή να δεχτούμε να είμαστε δούλοι με ένα ξεροκόμματο ή να πεθάνουμε στην πείνα. Εμείς οι εργαζόμενοι στο επισιτισμό δεν πρόκειται να δουλεύουμε σαν δούλοι χωρίς κατακτήσεις και δικαιώματα για να πλουτίζουν οι εργοδότες. Θα υπερασπιστούμε μέχρι τέλους τα δικαιώματά μας. Ο αγώνας των εργαζομένων στο Banquet είναι υπόθεση όλων μας Ο κλάδος του επισιτισμού-τουρισμού είναι από τους μεγαλύτερους της ελληνικής οικονομίας, με την περισσότερη εργαζόμενη νεολαία και τις πιο «μαύρες» εργασιακές σχέσεις και συνθήκες. Οι εργοδότες του επισιτισμού-τουρισμού είναι οι πιο αλαζόνες, εκμεταλλευτές και απάνθρωποι, ενώ πολλοί, όπως στο Banquet, έχουν ήδη εφαρμόσει τα μέτρα του ΔΝΤ στα καταστήματά τους. Την ίδια στιγμή, η ανεργία εκτοξεύεται και το ΔΝΤ διατάζει να καταργηθούν οι μισθοί, οι συμβάσεις και η ασφάλιση. Εμείς όμως δεν μπορούμε να παραχωρήσουμε άλλα δικαιώματα και κατακτήσεις, ούτε και πρόκειται να κάνουμε πίσω στον αγώνα μας. Ο αγώνας αυτός θα μας δώσει τη δυνατότητα όχι μόνο να σταματήσουμε τον εκτροχιασμό των δικαιωμάτων και της ζωής μας, αλλά και να αναστρέψουμε την κατάσταση, να αρχίσουμε να ξηλώνουμε όλο το πλέγμα της εργοδοτικής αυθαιρεσίας, της καταπάτησης και των πιο στοιχειωδών δικαιωμάτων μας και της καθημερινής προσωπικής μας ταπείνωσης. Γι’ αυτό χρειάζεται όλοι, να συμμετέχουμε ενεργητικά και αποφασιστικά στον αγώνα των εργαζομένων στο Banquet. ΕΠΙΤΡΟΠΗ ΑΛΛΗΛΕΓΓΥΗΣ ΣΩΜΑΤΕΙΩΝ ΚΑΙ ΕΡΓΑΖΟΜΕΝΩΝ ΣΤΟΥΣ ΕΡΓΑΖΟΜΕΝΟΥΣ ΣΤΟ BANQUET ΚΑΙ ΣΤΟΝ ΒΑΓΓΕΛΗ ΚΙΤΣΩΝΗ Επιτροπή Αλληλεγγύης: epitrophallhleguhs@yahoo.gr
 Αρ. λογαριασμού για


text:
την οικονομική ενίσχυση: ΑΤΕ Bank 211 0102 184877
 εναντια στα νεα αντιεργατικα μετρα συγκεντρωση διαμαρτυριας των καθηγητων φροντιστηριων στον ΟΑΕΔ Αγ.Παρασκευης
 Στον ΟΑΕΔ Αγίας Παρασκευής αρνούνται να καταβάλουν το επίδομα ανεργίας εντός 35 ημερών από την ημέρα απόλυσης. Επιβάλλουν αυθαίρετα ως ημερομηνία έναρξης επιδότησης 2 μήνες μετά. Επικαλούνται έλλειψη προσωπικού. Ο Σύλλογος Εργαζόμενων στα Φροντιστήρια Καθηγητών μαζί με αλληλέγγυους, ανέργους και εργαζομένους, έκανε μαζική παρέμβαση στον ΟΑΕΔ Αγ. Παρασκευής. Απαιτήσαμε: εδώ και τώρα να σταματήσει ο εμπαιγμός των ανέργων συναδέλφων. Εδώ και τώρα να πάρουν κανονικά χωρίς καθυστερήσεις όλοι οι άνεργοι το επίδομα ανεργίας. Μετά την παρέμβαση αυτή, η κεντρική διοίκηση του ΟΑΕΔ δεσμεύτηκε ότι το επίδομα ανεργίας θα καταβάλλεται κανονικά μέσα σε 35 μέρες και θα καλύψει με υπαλλήλους τις ανάγκες του τοπικού ΟΑΕΔ. Η δέσμευση αυτή ανακοινώθηκε μέσω της διευθύντριας του ΟΑΕΔ Αγίας Παρασκευής σε όλους τους ανέργους που ήταν στις ουρές του ΟΑΕΔ και η οποία έδωσε εντολή να αλλάξουν την
 ημερομηνία καταβολής του επιδόματος, ώστε μέσα σε 35 μέρες να καταβάλλεται το επίδομα ανεργίας.
 Δευτέρα 26 Ιούλη 11.00πμ συγκέντρωση-παρέμβαση στον ΟΑΕΔ Αγ.Παρασκευής Μεσογείων 451(μετά την πλατεία της Αγ.Παρασκευής) ΣΥΛΛΟΓΟΣ ΕΡΓΑΖΟΜΕΝΩΝ ΣΤΑ ΦΡΟΝΤΙΣΤΗΡΙΑ ΚΑΘΗΓΗΤΩΝ (ΣΕΦΚ)
 ΟΧΙ ΣΤΟ ΞΕΠΟΥΛΗΜΑ ΑΤΕ και ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ
 Απεργούμε ενάντια στο ξεπούλημα της ΑΤΕΗ ΠΕΙΡΑΙΩΣ προσπαθεί να διασωθεί «αγοράζοντας» ΑΤΕ & ΤΤ αντί πινακίου φακής Η κυβέρνηση το «εξετάζει» και ο κ. Πανταλάκης «δεν ξέρει τίποτα»! Ραγδαίες και αιφνιδιαστικές εξελίξεις είχαμε χθες με την κατάθεση πρότασης από τον κ. Σάλλα της Τράπεζας Πειραιώς προς τη κυβέρνηση για εξαγορά του 77% της ΑTEbank και του 33% του Ταχυδρομικού Ταμιευτηρίου με την καταβολή 701 εκατ. ευρώ σε μετρητά. Η κυβέρνηση έσπευσε να απαντήσει ότι «Η πρόταση εξετάζεται στο πλαίσιο των προβλεπόμενων θεσμοθετημένων διαδικασιών με γνώμονα το δημόσιο συμφέρον» ενώ τα ΜΜΕ εγχώρια και διεθνή πανηγυρίζουν χαρακτηρίζοντας την πρόταση «έξυπνη κίνηση». Κανείς δεν αναφέρθηκε στην οικονομική
 κατάσταση της Πειραιώς και στο παράδοξο γεγονός να αγοράσει η Τράπεζα με τα μεγαλύτερα προβλήματα στο τραπεζικό σύστημα δυο τράπεζες του δημοσίου μεγαλύτερες από αυτήν. Συνάντηση ΣΕΑΤΕ με τον κ. Πανταλάκη Χθες το μεσημέρι στις 3.00 μ.μ, μετά την ανακοίνωση της πρότασης του κ. Σάλλα, ο Σύλλογος επισκέφθηκε τα γραφεία της Διοίκησης όπου συνεδρίαζε το ΔΣ της Τράπεζας σε προγραμματισμένη συνεδρίαση του. Ο κ. Πανταλάκης απευθυνόμενος στους παρευρισκόμενους αρνήθηκε κατηγορηματικά ότι γνώριζε οτιδήποτε, μας συνέστησε να ζητήσουμε πληροφορίες και εξηγήσεις από τον μέτοχο της Τράπεζας δηλαδή τη κυβέρνηση και σε ότι αφορά τον ίδιο θα σκεφθεί τι θα κάνει σε περίπτωση που γίνει αποδεκτή από τη κυβέρνηση η πρόταση της κυβέρνησης. Πολιτικό και Οικονομικό σκάνδαλο Η πρόταση εξαγοράς της ΑΓΡΟΤΙΚΗΣ και του ΤΤ δημιουργεί ένα τεράστιο πολιτικό αλλά και οικονομικό σκάνδαλο αφού σπεύδει να ικανοποιήσει κατευθύνσεις πλήρους αποδυνάμωσης της παρέμβασης του κράτους αλλά και να εξυπηρετήσει μεγάλα ιδιωτικά συμφέροντα. Τη στιγμή μάλιστα που ακόμα η ικανότητα διάθεσης ρευστού από τους επίδοξους αγοραστές είναι αμφισβητούμενη. Είναι χαρακτηριστικό ότι η Τράπεζα Πειραιώς έχει δάνεια 350 εκ. ευρώ στο ΤΤ που λήγουν τέλος του Ιουλίου ενώ έχει δανειστεί από την ΑΤΕ στη διατραπεζική 200
 εκ. ευρώ περίπου. Αυτή η εξαγορά, αν γίνει, θα


text:
έχει ως συνέπεια να χάσει το Δημόσιο το σύνολο της αυτοτελούς συμμετοχής του στο τραπεζικό σύστημα. Με τον τρόπο αυτό το Ελληνικό Δημόσιο θα απεμπολήσει ένα ουσιαστικό εργαλείο παρέμβασης στον τραπεζικό χώρο για το κοινωνικό συμφέρον και για ουσιαστικές λειτουργίες της ελληνικής οικονομίας, όπως είναι η ενίσχυση των μικρομεσαίων επιχειρήσεων και η προστασία των υπερχρεωμένων επιχειρήσεων και νοικοκυριών. Η προεκλογική δέσμευση της κυβέρνησης για δημιουργία Δημοσίου Πυλώνα μέσω της Εθνικής, Αγροτικής και Τ.Τ είχε σαφείς στόχους δέσμευσης των τραπεζών για ουσιαστικές μειώσεις των επιτοκίων και συνέχιση της χορήγησης κεφαλαίων σε νοικοκυριά και επιχειρήσεις ώστε να μην υποχωρήσει ο ρυθμός ανάπτυξης. Με τον πακτωλό δισεκατομμυρίων που έχει δοθεί στις ιδιωτικές τράπεζες από το κράτος δεν επιτρέπετε να μιλά κανένας για επιχειρηματικές πρωτοβουλίες χωρίς την έγκριση και εξασφάλιση των συμφερόντων που πρέπει να υπηρετεί το κράτος, δηλαδή την κοινωνία. Στην περίπτωση εξαγοράς της Αγροτικής ουσιαστικά παραδίδεται το σύνολο σχεδόν της περιουσίας των αγροτών στα ιδιωτικά συμφέροντα και μάλιστα σε εποχή μεγάλης κρίσης της γεωργίας, όπου ελάχιστοι φορείς έχουν τη δυνατότητα αποπληρωμής των οφειλών τους. Οι εργαζόμενοι στις τράπεζες κατανοούν τους κινδύνους καθώς και τις ανατροπές στις εργασιακές σχέσεις και την απασχόληση που προδιαγράφονται από αυτή την κίνηση και θα αγωνιστούν κάνοντας ότι είναι δυνατόν για να αποτρέψουμε αυτές τις εξελίξεις. Ο ρόλος του κ. ΠανταλάκηΟ κ. Σάλλας στη συνέντευξη του ισχυρίστηκε ότι έχει συζητήσει με την κυβέρνηση πριν καταθέσει την πρόταση του. ʼποψη μας είναι ότι τόσο στελέχη της κυβέρνησης (κκ Παπακωσταντίνου, Σαχινίδης) όσο και ο κ. Πανταλάκης όχι μόνο είχαν γνώση των προθέσεων του κ. Σάλλα αλλά και μεθόδευσαν το γεγονός. Ο κ. Πανταλάκης ενήργησε ως δούρειος ίππος της άλωσης της ΑΤΕ από την Πειραιώς. Από την πρώτη στιγμή που ανέλαβε τη διοίκηση της ΑΤΕ προσπάθησε να απαξιώσει την Τράπεζα παρουσιάζοντας της σε χείριστη κατάσταση,
 αυξάνοντας υπερβολικά τις προβλέψεις (5,6% του χαρτοφυλακίου ενώ στα tests βάζουν 3,6%) και παρουσιάζοντας τεράστιες ζημιές, βγάζοντας την ΑΤΕ σιγά-σιγά και συστηματικά από την αγορά ενώ την ίδια στιγμή που με αποφάσεις του στήριζε την έχουσα προβλήματα Τράπεζα Πειραιώς. Διαλαλούσε σε κάθε περίπτωση την κατάσταση της ΑΤΕ ως οικτρή και έφθασε η κ.Μπατζέλη να ισχυρίζεται σε συνέντευξη της, προφανώς μετά από ενημέρωση από τον κ. Πανταλάκη, ότι την ΑΤΕ «δεν την αγοράζει κανείς ούτε για ένα ευρώ». Στα πλαίσια αυτά καθυστερεί μέχρι
 σήμερα την πρόσληψη των επιτυχόντων της 9Κ αφενός για να μη επιβαρύνει την Πειραιώς αν προχωρήσει η εξαγορά και αφετέρου για να πολλαπλασιάσει τα προβλήματα της ίδιας της ΑΤΕ. Τι κάνουμεΣήμερα απεργούμε και προσπαθούμε να αποτρέψουμε το ξεπούλημα της ΑΤΕ. Προσπαθούμε να αποτρέψουμε το βατοπέδι της Αγροτικής με δράστες τη κυβέρνηση του ΠΑΣΟΚ, τον κ. Σάλλα της Πειραιώς, τον κ. Πανταλάκη. Αποκαλύπτουμε τα σχέδια τους, καταγγέλλουμε τις μεθοδεύσεις τους. Απεργούμε και περιφρουρούμε την απεργία. Συμμετέχουμε σε συνάντηση που θα έχει η ΟΤΟΕ με τον κ. Παπακωνσταντίνου σήμερα το πρωί στο Υπουργείο, την ακριβή ώρα της οποίας θα πληροφορηθούμε σήμερα. Συντονίζουμε τα βήματα μας με τους εργαζόμενους
 τουΤΤ και με όλους εκείνους που υπερασπίζονται το δημόσιο πλούτο. ΟΛΟΙ ΣΤΗΝ ΑΠΕΡΓΙΑ ΣΗΜΕΡΑ ΣΥΣΠΕΙΡΩΣΗ ΕΡΓΑΖΟΜΕΝΩΝ
 Τετάρτη 21


text:
Ιουλίου: Συγκέντρωση έξω από το banquet
 Με μια πρώτη σημαντική νίκη κλείνει τον κύκλο της η μεγάλη απεργία χιλιάδων εργατών στις φυτείες μπανάνας στο δυτικό Παναμά, ύστερα από σκληρό και αποφασιστικό αγώνα δέκα ημερών. Η απεργία ξεκίνησε στις 2 Ιουλίου από τους 5.000 εργάτες της Bocas Fruit Company, γιατί έμειναν απλήρωτοι δύο βδομάδες, και ενισχύθηκε με τη συμμετοχή 3.000 περίπου ακόμη εργατών στις φυτείες μπανάνας της επαρχίας Bocas del Toro, που διεκδικούσαν αύξηση των αποδοχών τους και κατάργηση του διαβόητου «Νόμου 30».
 Ο νόμος αυτός, που υπογράφτηκε στο τέλος Ιουνίου από τον πρόεδρο του Παναμά Ρικάρντο Μαρτινέλι, μεταξύ άλλων, περιορίζει τα συνδικαλιστικά δικαιώματα και επιτρέπει στις εταιρίες να διακόπτουν τα συμβόλαια των εργατών που απεργούν και να προσλαμβάνει αντικαταστάτες τους.
 Οι απεργοί κλιμάκωσαν τις κινητοποιήσεις τους και στις 8 Ιουλίου έπεσε νεκρός ο πρώτος απεργός από τα πυρά της αστυνομίας, που επιχείρησε να απομακρύνει τα οδοφράγματα που είχαν στήσει με κορμούς δέντρων και φλεγόμενα λάστιχα στους κεντρικούς δρόμους της πόλης Changuinola. Οργισμένοι διαδηλωτές έκαψαν μια τράπεζα και λεηλάτησαν μερικές επιχειρήσεις και το ίδιο βράδυ επιβλήθηκε από την κυβέρνηση απαγόρευση κυκλοφορίας κατά τη διάρκεια της νύχτας, η οποία επεκτάθηκε και την επόμενη νύχτα. Οι συγκρούσεις απεργών και αστυνομίας επαναλήφθηκαν και την επόμενη μέρα, όταν αστυνομικές δυνάμεις επιχείρησαν ξανά να διαλύσουν τα οδοφράγματα, με αποτέλεμα να χάσει τη ζωή του από τα πυρά της αστυνομίας και δεύτερος απεργός και να συλληφθούν τουλάχιστον 80 απεργοί, ενώ οι διαδηλωτές συνέλαβαν ως ομήρους 4 αστυνομικούς. Επίσης, κατά τη διάρκεια των συγκρούσεων τραυματίστηκαν 120 απεργοί, από τους οποίους 35 μεταφέρθηκαν σε νοσοκομεία της πόλης του Παναμά, λόγω της σοβαρότητας των τραυμάτων τους.
 Τελικά, ο αποφασιστικός και παρατεταμένος απεργιακός αγώνας των εργατών στις φυτείες μπανάνας της επαρχίας Bocas del Toro ανάγκασε την κυβέρνηση του Παναμά να υποχωρήσει. Υστερα από διαπραγματεύσεις δύο ημερών, ο γενικός γραμματέας της Ενωσης των εργατών μπανάνας και ο πρώτος αντιπρόεδρος του Παναμά κατέληξαν σε συμφωνία, η οποία προβλέπει την αναστολή της εφαρμογής του νόμου. Είναι μια πρώτη σημαντική νίκη των εργατών, χωρίς αυτό να σημαίνει ότι η κυβέρνηση θα παραιτηθεί από την προσπάθεια ενεργοποίησης του νόμου, όταν κρίνει ότι οι συνθήκες την ευνοούν και αν το εργατικό κίνημα το επιτρέψει.
 πηγη: http://www.eksegersi.gr/article.php?article_id=3488&cat_id=20
 ΝΟΜΙΜΟΠΟΙΗΣΗ ΤΩΝ ΜΕΤΑΝΑΣΤΩΝ, ΟΧΙ ΣΤΟ ΣΧΕΔΙΟ "ΑΣΦΑΛΗΣ ΑΘΗΝΑ"
 Δικαιολογίες περί αυξήσεων γύρω από τον μέσο πληθωρισμό της ευρωζώνης όταν πλέον έχουμε μισθούς...Κίνας. Για διασφάλιση του κατώτερου μισθού όταν με το νόμο του μνημονίου αυτός γίνεται επίδομα των 500 ευρώ. Μιλάνε για διασφάλιση των δώρων όταν με νέα μέτρα το επόμενο τρίμηνο θα καταργηθούν δια νόμου. Μιλάνε για αναγκαστική πολιτική και σύναψη «σύμβασης λιτότητας» δικαιολογώντας στην ουσία το μνημόνιο ώστε να «σωθεί ο δανεισμός της χώρας»!!! Σαν τους βουλευτές που ψήφισαν με «βαριά καρδιά τα μέτρα για να μην πέσει η κυβέρνηση». Εκεί φτάνει ο κατήφορός τους. ΔΕΝ ΜΑΣ ΚΑΝΕΙ ΕΚΠΛΗΞΗ!
 Οι συμβιβασμένες, γραφειοκρατικές πλειοψηφίες της ΓΣΕΕ (ΠΑΣΚΕ –ΔΑΚΕ) για χρόνια διάλεξαν την αγωνιστική απραξία και τη συναίνεση στην κυρίαρχη πολιτική, ενθάρρυναν τις θυσίες των εργαζομένων για την «ανταγωνιστικότητα» της οικονομίας και τα κέρδη του κεφαλαίου, αποδέχτηκαν τα νεοσυντηρητικά μέτρα, πολέμησαν τους


text:
συμβασιούχους και όχι την ελαστική εργασία, στάθηκαν απέναντι στον ταξικό συνδικαλισμό. Πίστεψαν ότι με τις πανελλαδικές κινητοποιήσεις, που ήταν αποτέλεσμα της αγωνιστικής διάθεσης των εργαζόμενων, θα επανακτούσαν την χαμένη αξιοπιστία τους. Σήμερα όχι μόνο αποδεικνύονται ανίκανες να οργανώσουν ένα νικηφόρο αγώνα αλλά, αντικειμενικά, συμμαχούν με την τρόϊκα. Θα μας πουν ότι οι συσχετισμοί ήταν δύσκολοι και «δεν μπορούσε να γίνει αλλιώς», Εμείς τους απαντάμε ότι εδώ και 6 μήνες δεν θέλησαν να «πάνε αλλιώς».
 Ούτε πέρασε από το μυαλό τους ότι θα μπορούσε η οργή των εργαζομένων για το μνημόνιο, να τροφοδοτήσει πραγματικό απεργιακό μπλακ άουτ, ιδίως σε κλάδους όπως οι ΔΕΚΟ, η ΔΕΗ και οι τράπεζες. ΕΙΝΑΙ ΒΑΘΙΑ ΓΕΛΑΣΜΕΝΟΙ!
 Η σύμβασή τους δεν είναι ούτε εθνική ούτε συλλογική. Οι εργαζόμενοι και το κίνημα την απορρίπτουν. Καλούμε κάθε πρωτοβάθμιο σωματείο και αγωνιστική ομοσπονδία να αποδοκιμάσουν αυτό το συμβιβασμό. Να παλέψουν για την ανατροπή του μνημονίου και συνολικά της αντεργατικής πολιτικής. Καλούμε κάθε αγωνιστή να καταδικάσει αυτές τις ηγεσίες. Καμία ανοχή στη συμβιβασμένη πλειοψηφία
 της ΓΣΕΕ. Για να πάρουμε την κατάσταση στα χέρια μας. Να οργανώσουμε τη συσπείρωση των εργαζομένων, να κλιμακώσουμε τη διεκδίκηση, να επιβάλουμε την υπογραφή επιχειρησιακών και κλαδικών συμβάσεων που να εξασφαλίζουν το εισόδημα των εργαζόμενων. Με ταξική αγωνιστική ενότητα, αποφασιστική κλιμάκωση της πάλης, μαχητικό εργατικό κίνημα νίκης και ανατροπής! Με συντονισμό σωματείων, μαζικές γενικές συνελεύσεις, ενωτικές επιτροπές αγώνα. ΣΥΝΤΟΝΙΣΜΟΣ ΠΡΩΤΟΒΑΘΜΙΩΝ ΣΩΜΑΤΕΙΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
 Απεργία στην Εκδοτική Επιχείριση “Prosveta" Βελιγράδι
 Έχει περάσει σχεδόν μισός χρόνος από τότε που μπήκαμε στην απεργία που δημιούργησε η ιδιωτικοποίηση της επιχείρησης μας και η παραβίαση του 'συμβολαιου αγοράς και κοινωνικού προγράμματος. Η 'PE-Prosveta' ιδιωτικοποιήθηκε στις 25 Ιούνη του 2009. Το προσχέδιο του συμβολαίου, το οποίο γράφτηκε πριν την αγορά της επιχείρησης, διαφέρει ριζικά από το υπαρκτό συμβόλαιο. Σε αυτό το συμβόλαιο δόθηκαν στον αγοραστή πολλά προνόμια,που θα εξηγηθούν παρακάτω στο κείμενο.
 Πρώτα,η ’’Prosveta’’ πουλήθηκε σε δημοπρασία για το ποσόν των 3.200.000.00 ευρώ. Το προσχέδιο του συμβολαίου προέβλεπε ότι όλο το ποσόν θα πληρωνόταν τη στιγμή της αγοράς, αλλά αυτό άλλαξε αργότερα, έτσι ώστε ο αγοραστής επετράπη να πληρώσει το 30% για τη στιγμή και τα υπόλοιπα διαιρέθηκαν σε 5 ίσες ετήσιες δόσεις. Επετράπη στον αγοραστή να πωλήσει μέχρι και 30% της ακίνητης περιουσίας, αν και ο νόμος της ιδιωτικοποίησής επιτρέπει μόνο 5%. Τα πρόστιμα της παραβίασης του 'Συμβολαιου Αγοράς και Κοινωνικού Προγράμματος είναι 50 μέχρι και 70 τα εκατό πιο χαμηλά από αυτές που προβλεπει (καθορίζει) ο νομός και το σχέδιο του συμβολαίου αγοράς.
 Ο αγοραστής ήταν υποχρεωμένος, μέχρις τις 24 Δεκεμβρίου του 2009, να πληρώσει συνολικά 9 μηνιάτικους μισθούς, που είχαν μείνει απλήρωτοι, έξοδα μεταφοράς συνδικαλιστών, αποζημιώσεις απολύσεων , να λύσει εργατικές διαφωνίες κτλ. Μέχρι εκείνη την ημερομηνία κατέβαλλε μονό 3 καθαρούς μηνιάτικους μισθούς χωρίς επιβολή φορου. Παίρνοντας υπόψιν τη φήμη του αγοραστή ως ενας ανεύθυνος άνθρωπος, τα συνδικάτα '’Ανεξαρτησια (Independence’) ,η Ένωση Ανεξάρτητων Συνδικάτων της Σερβίας και οι συνδικαλιστικές οργανώσεις της "PE Prosveta’’ προκήρυξαν απεργία μέχρις ότου ικανοποιηθούν όλες οι απαιτήσεις.
 Αμέσως επικοινωνήσαμε με τις κατάλληλες αρχές. Μιας και το κράτος υποστηρίζει τον Αγοραστή, κανείς δεν απάντησε στα


text:
γράμματα μας και της απαιτήσεις μας. Τα πάντα έμειναν στο πεδίο των υποσχέσεων. Κάπως καταφέραμε να φέρουμε την Υπηρεσία ιδιωτικοποιήσης να διεξάγει έρευνα-έλεγχο. Αυτό έγινε φέτος στις 2 Φεβρουάριου. Η έρευνα συμπέρανε ότι υπήρχαν παραβιάσεις του "Συμβολαίου Αγοράς" και του "Κοινωνικού Προγράμματος". Επίσης ανακαλύφθηκε ότι τα κέρδη του τελευταίου τρίμηνου του 2009 ήταν 63% χαμηλότερα από το τελευταίο τρίμηνο του 2008. Κανονικά , το συμβόλαιο θα διακοποταν εάν τα ποσοστά κερδών έπεφταν κατω από 40%. Αντι γιαυτό στον αγοραστή δόθηκε προθεσμία 30 ημερών (από 02/02 μέχρι 02/03). Δεν σεβάστηκε τη προθεσμία, και βραβεύτηκε με άλλες 60 μέρες. Πάλι δε μπόρεσε να εκπληρώσει τις υποχρεώσεις του και για μια ακόμη φορα του δόθηκαν άλλες 30 μέρες. Αυτή τη φορα όμως δε μας έδωσαν πληροφορίες για το πότε θα εληγε αυτή η περίοδος. Εάν προσθέσουμε την εσκεμμένη καθυστέρηση των αρχών και διάφορων ελέγχων, ο αγοραστής είχε σύνολό 7 μήνες να εκπληρώσει τις υποχρεώσεις του,που στο τέλος δε το έκανε. Είναι ξεκάθαρο ότι αυτός με την υποστήριξη των αρχών, προσπαθεί να εξουδετερώσει την επιχείρηση και την εκδοτική της δραστηριότητα,η οποία έχει μια πλούσια και παλιά παράδοση.
 Η "PE Prosveta’’ αγοραστηκε από τον Dejan Pantovi, τον ιδιοκτήτη πολλών επιχειρήσεων που λειτουργούν στο χώρο των εκδόσεων. Για παράδειγμα τις ’’Media II’’, PE ’’Rad’’, ’’IPS’’ κτλ. Καμία από αυτές τις επιχειρήσεις δεν έχουν μόνιμο προσωπικό, και είναι ο διευθυντής (μάνατζερ) όλων των επιχειρήσεων. Όλες οι επιχειρήσεις του έχουν χρεοκοπήσει με φραγή τραπεζικού λογαριασμού που φτάνει τα 1.300.000 ευρώ.
 Ο όρος του συμβολαίου 7.1.7 αναφέρει ότι ο Αγοραστής διαθέτει τα κονδύλια που χρειάζονται να εκπληρώσει τις υποχρεώσεις του. Αυτό απεδιειχθη λάθος. Ο Dejan Pantovic άρχισε να ανταλλάσσει τα βιβλία που η ’’Prosveta’’εκδιδε με αυτά που πουλάνε τα βιβλιοπωλεία του ενώ πουλούσε την ακίνητη περιουσία της ’’Prosveta’’.
 Είμαστε υποχρεωμένοι να υποδείξουμε ότι η ακίνητη περιουσία της ’’Prosveta’’ έχει μεγάλη αξία αγοράς, λόγο της ελκυστικής τοποθεσίας της. Επίσης το ' Ταμείο ανάπτυξης μικρο-μεσαίων επιχειρήσεων,έδωσε στον αγοραστή δάνεια με χαμηλά επιτόκια, 167 εκατομμύρια Δηνάρια στη ’’Media II’’ και 67 εκατομμύρια για την "PE Rad". Σύνολο γύρω στα 2.5 εκατομμύρια ευρώ. Αυτό είναι ποσό αρκετό για να πληρώσει για τις υποτροφίες 585 φοιτητών, η δυο γενιές μιας σχολής. Ο Πρόεδρος της επιτροπής της διοίκησης του 'Ταμειου Ανάπτυξης είναι ο Υπουργός της Οικονομίας Mladjan Dinkic. Σε μια περίσταση επισκέφτηκε το βιβλιοπωλείο ’’Geca Kon’’ όπου όλοι οι απεργοί μαζεύονται,και μας απειλούσε με απολύσεις και μηνύσεις.
 Το να είμαστε σε απεργία όλους αυτούς τους μήνες δεν ήταν εύκολο για μας. Οι απεργιακοί νόμοι στη Σερβία είναι πολύ καταπιεστικοί και από την άλλη οι αρχές προστατεύουν τους αγοραστές. Από την αρχή της απεργίας,που ήταν στις 21 Ιανουαρίου, οι απεργοί δεν πήραν αποζημιώσεις εξόδων μεταφοράς, επιδόματα, πρόνοιες κτλ. όλα από τα οποία είναι θεσμοθετημένα στον απεργιακό νόμο. Συνδικαλιστικές πληρωμές δεν έχουν πληρωθεί για 15 μήνες. Απευθυνθήκαμε στις κατάλληλες αρχές, αλλά και πάλι, χωρίς κανένα αποτέλεσμα.
 Αυτή είναι η πρώτη μας απεργία στην ιστορία της επιχειρήσης μας, εδώ και εφτά δεκαετίες. Οι απεργοί είναι μαζεμένοι στο βιβλιοπωλείο ’’Geca Kon’’ το όποιο λειτουργεί ως βιβλιοπωλείο εδώ και 110